Ўзбекистонда 25 июнь куни 276 кишида коронавирус аниқланди, 192 киши касалликдан соғайди. Иккала ҳолат ҳам мутлақ рекорд - Daryo\n23:55, 25.06.2020 112151\nЎзбекистонда 25 июнь куни 276 кишида коронавирус аниқланди, 192 киши касалликдан соғайди. Иккала ҳолат ҳам мутлақ рекорд\nЎзбекистонда 24 июнь соат 23:30 дан 25 июнь соат 23:30 га қадар коронавирус юқтириб олиш билан боғлиқ 276 та ҳолат қайд этилди. Бу янги рекорд. Кетма-кет иккинчи кун касаллар бўйича рекорд янгиланмоқда. 24 июнь куни 239 кишида касаллик аниқланганди. Янги қайд этилган ҳолатлардан сўнг Ўзбекистонда коронавирусга чалинганлар сони 7177 нафарга етди.\nИюнь ойида бир кунда касалланганлар сони 6 марта 200 нафардан ошган бўлиб, уларнинг тенг ярми сўнгги уч кунликда қайд этилди — 23 июнда 201 киши, 24 июнда 239 киши, 25 июнда 276 киши.\n243 нафари карантин муассасаларида;\n24 нафари аҳоли орасида (Тошкент шаҳрида — 17 нафар, Тошкент вилоятида — 4 нафар, Жиззах вилояти — 2 нафар, Андижон вилоятида — 1 нафар);\n9 нафари эса халқаро юк ташувчи автомашина ҳайдовчилари орасида (уларнинг барчаси Тошкент вилоятида) аниқланган.\nКун давомида 6 та ҳудудда янги касалланганлар қайд этилди. Ушбу ҳудудларнинг 4 тасида аҳоли орасида коронавирус аниқланди.\nКуннинг эътиборга молик жиҳатларидан бири Жиззах вилоятига коронавирус қайтди. 27 апрель куни вилоятдаги охирги беморлар шифохоналардан соғайиб чиққан ва вилоят коронавирусдан холи ҳудудга айланганди. Икки ойга яқин вақт давомида Жиззахда биронта ҳам касаллик ҳолати қайд этилмаганди. 25 июнь куни эса аҳоли орасида 2 кишида коронавирус аниқланди. Июнь ойи давомида Қашқадарё, Хоразм ва Сурхондарё вилоятлари ҳам коронавирусдан холи ҳудуд мақомини йўқотганди.\nТошкент шаҳрида кетма-кет иккинчи кун касалликка чалинганлар сони 69 кишини ташкил этмоқда. 25 июнь куни коронавирус аниқланганлардан 52 нафари коронавирусга чалинганлар билан мулоқотда бўлиб, карантинга олинганлар орасида, 17 нафари аҳоли орасида аниқланган. Тошкент кун давомида аҳоли орасида энг кўп коронавирусга чалинганлар аниқланиши бўйича охирги 10 кунда 8 марта етакчи бўлди. Июнь ойида пойтахтда фақат 3 июнь куни аҳоли орасида касаллик аниқланмаган.\nТошкент вилоятида қайд этилган ҳолатларнинг 10 таси коронавирусга чалинганлар билан мулоқотда бўлиб, карантинга олинганлар орасида, 9 таси халқаро юк ташувчи машина ҳайдовчилари орасида ва 4 таси аҳоли орасида аниқланди. Вилоятда 9 кундан бери аҳоли орасида, 12 кундан бери халқаро юк ташувчи машиналар ҳайдовчилари орасида узлуксиз равишда касаллик аниқланмоқда.\nАндижон вилоятида аниқланган ягона ҳолат аҳоли орасида қайд этилди. 20 июнь ҳолатига кўра, «яшил» ҳудуд деб белгиланган Андижон вилоятида 21 июнь ва 23 июнь куни ҳам аҳоли орасида касаллик аниқланганди.\nНаманган вилоятида аниқланган биргина ҳолат коронавирусга чалинганлар билан мулоқотда бўлиб, карантинга олинган фуқаролар орасида қайд этилган.\nСурхондарё вилоятида ҳам карантиндагилар орасида битта ҳолат қайд этилди. 14 июнда вилоятга коронавирус қайтганди. Шундан буён янги касалланганлар аниқланган кунларда аҳоли орасида ҳам касалланиш ҳолатлари қайд этилаётганди. 14 июнь куни 9 та ҳолатнинг бари, 17 июнь куни 6 та ҳолатдан 2 таси ва 20 июнь куни 4 тадан 1 таси, 23 июнь куни 11 тадан 2 таси аҳоли орасида аниқланганди.\n25 июнь давомида 192 нафар фуқаро соғайди. Улардан 170 нафари Тошкент шаҳри, 17 нафари Қашқадарё ва 5 нафари Наманган вилоятларидаги тиббиёт муассасаларида шифо топди. Бир кун ичида беморлар соғайиши бўйича бу мутлақ рекорд ҳисобланади. Бунгача 5 июнь куни 160 кишининг соғайиши рекорд эди.\n5 июнда коронавирус қайтган Қашқадарё вилоятида охирги марта коронавирусга чалинган бемор 1 майда соғайиб чиққанди. 25 июнь куни COVID-19’дан тузалганларнинг 6 нафари ушбу ҳудуддан бўлса, 10 нафари Қозоғистон, 1 нафари Туркия фуқаросидир (11 июнь куни вилоятда 27 нафар қозоғистонлик ва 1 нафар туркиялик фуқарода касаллик аниқланганди). Қашқадарё вилоятида коронавирус инфекциясидан даволаниш кўрсаткичи 24 июндаги 3 фоиздан 13 фоизга кўтарилди. Шундай бўлса-да, энг ёмон кўрсаткич ҳали ҳам Қашқадарёга тегишли.\nҲозирда касаллик қайд этилган жами 7177 нафар бемордан 4877 нафари соғайиб, даволаниш кўрсаткичи 68 фоизни ташкил этмоқда. Даволанишнинг бу қадар паст кўрсаткичи охирги марта 5 май куни қайд этилганди.\n17 июнь куни шифохоналардаги беморлар сони биринчи марта 1500 нафардан ошганди, 23 июнга келиб уларнинг сони 2000 нафардан ҳам ошди. Айни вақтда шифохоналардаги 2280 нафар бемордан 1872 нафари Тошкентдаги тиббиёт муассасаларида даволанмоқда (Сирдарё вилоятидаги беморлар ҳам Тошкент шаҳрига ўтказилган). Қолган 408 нафар бемор мамлакатнинг 10 ҳудудидаги шифохоналарда даволанмоқда.\nЖиззахда 2, Қорақалпоғистонда 7, Андижонда 14, Наманганда 24, Бухорода 29, Сурхондарёда 30, Самарқандда 40, Хоразмда 56, Навоийда 57 ва Қашқадарёда 160 нафар бемор қолди. Фарғона вилояти коронавирусдан холи ягона ҳудуд бўлиб турибди.\nАйни пайтда тиббиёт муассасаларида даволанаётган 2280 нафар бемордан 18 нафари оғир, 6 нафари эса ўта оғир аҳволда.\nСоғлиқни сақлаш вазирлиги 25 июнь давомида бир беморнинг вафот этганини маълум қилди. Денов шаҳрида яшаган, 1961 йилда туғилган Б.Х. исмли аёл сўнгги 5 йилдан буён ўпканинг икки томонлама ўткир бронхопневмонияси ташхиси билан даволаниб келган. Шу йилнинг 19 июнь куни бемор мурожаатига кўра олинган намунада коронавирус инфекцияси мавжудлигига гумон қилинган ва бемор тез ёрдам машинасида туман юқумли касалликлар шифохонасига ётқизилган.\nШифохонада беморга икки томонлама ўткир бронхопневмония, ўткир юрак ва ўпка етишмовчилигининг оғир даражаси, коронавирус инфекциясига гумон ташхиси қўйилган. Бундан ташқари, беморда ўпканинг сурункали обструктив касаллиги, сурункали пиелонефрит, камқонликнинг ўрта оғир даражаси ташхиси ҳам қўйилган.\nБемор аёлга кўрсатилган тезкор тиббий ёрдам ва реанимацион муолажаларга қарамасдан, у юрак-қон томир ва ўпка етишмовчилигидан вафот этган.\nСоғлиқни сақлаш вазирлиги беморнинг қайси куни вафот этганини маълум қилмаган. Бироқ 21 июнь куни Денов тумани ҳокими Бахтиёр Ибатов 21 июнь куни туман аҳолисига мурожаат қилиб, туманнинг бир фуқароси 20 июнь куни коронавирусдан вафот этганини маълум қилган эди. Ушбу хабар ҳокимликнинг Telegram каналидан ўчириб юборилган, бироқ видеолавҳа интернетда тарқалишга улгурганди. Ўша вақтда Соғлиқни сақлаш вазирлиги Деновда коронавирусдан ўлим ҳолати қайд этилганини тасдиқламаганди. Қашқадарё вилоятининг Китоб тумани ҳокимлиги ҳам 31 майда ўлими қайд этилган фуқаро коронавирусдан вафот этганини 17 июнь куни маълум қилганди.\nДеновда 59 ёшли аёлнинг ўлимидан сўнг Ўзбекистонда ССВ тасдиқлаган коронавирусдан вафот этганлар сони 20 нафарга етди.\nСоғлиқни сақлаш вазирлиги 25 июнь куни карантиндагилар сони ҳақида маълумот бермади. 24 июнда берилган охирги ахборотга кўра, Ўзбекистонда уй карантинида 37 173 нафар, стационар карантинда эса 22 890 нафар фуқаро тиббий кузатувда бўлиб турганди.\n22:20, 19.06.2020 490360\n20:55, 14.06.2020 201235\n23:48, 05.06.2020 272777\n21:21 Бугун 411\nРоналду яна Мессига қарши. Чемпионлар Лигаси гуруҳ босқичига қуръа ташланди\n21:13 Бугун 1265\nЎзбекистон раҳбарияти академик Тўра Мирзаевнинг вафоти муносабати билан ҳамдардлик билдирди\n20:58 Бугун 7785\nЎзбекистонда 1 октябрдан қандай ўзгаришлар кучга киради?\n20:43 Бугун 4075\nМосквада 5 октябрдан ходимларни масофавий ишлашга ўтказиш мажбурий тартибга айланади\n19:35, 29.09.2020 115594\n11:45, 30.09.2020 111750\n22:27, 29.09.2020 103603\n13:57, 30.09.2020 95903


тавсиялар / Теглар бўйича қидирув / Fikr.uz\n7 номдаги янги қўлланма\nИлм-фан 3 август 2017, 17:22\nМТМга қамраб олинмаган болаларни китобхонликка ўргатиш ва мактабга тайёрлашда зарур манба\nссислар болага кичик ёшидан бошлаб китоб ўқиб бериш, уни китоб билан дўстлаштириш лозимлигини таъкидлашади. Агар ота-оналар уйида кичик кутубхона ташкил этиб, мутолаа муҳитини яратса, болалари келажакда маънавиятли ва маърифатли инсон бўлиб етишади.\nХалқ таълими вазирлиги томонидан Жаҳон банки билан ҳамкорликда Таълимда глобал ҳамкорлик ташкилоти гранти асосида амалга оширилаётган “Мактабгача ва умумий ўрта таълимни ривожлантириш” лойиҳаси айни шу мақсадга қаратилган.\nбоғча ёшидаги болажонлар\nКeчикмаслик учун нима қилиш керак?\nСаломатлик 25 октябр 2016, 15:36\nКечикиш мавзуси ҳар доим долзарб бўлиб келган. Муҳим учрашув, суҳбат, ўқиш ёки ишга кеч қолмаслик хаёли кўпчиликнинг кундалик ташвиши бўлса, ажаб эмас. Ким учундир кеч қолиш одатий ҳол, ким учун эса тасодифий ҳодиса. Лекин нима сабаб бўлмасин, унутмангки, кечикиш салбий иллатлар қаторида туради. Доимий кечикиш сиз ҳақингизда салбий фикр уйғотиши, бир неча ортиқча дилхираликларни келтириб чиқариши мумкин.\nОртиқча ёғлардан халос бўлишнинг оддийгина 40 усули\nСаломатлик 3 октябр 2016, 17:29\nОртиқча ёғлардан халос бўлиш учун жиддий комплекс ёндашув талаб қилинади. Бу борада Men’s Fitness томонидан вазн йўқотиш бўйича тузилган фойдали кўрсатмалар ёрдамга келади.\nМизғиб олиш — саломатлик гарови: уйқунинг беш асосий фойдаси билан танишинг\nСаломатлик 3 октябр 2016, 16:56\nЧақалоқлар ва мушукларга қаранг: уларнинг осойишта уйқуси — дангасалик белгиси эмас. Мизғиб олишнинг асл сабабларини келтириб ўтамиз.\nКўпинча вазифа ва муаммолар қалашиб кетадики, биз ҳаттоки, фикрларимизни бир ерга жамлаб олиш учун ҳам вақт топа олмаймиз. Бироқ шундай сокин ва тинч кунлар ҳам бўладики, тушликдан сўнг бироз мизғиб олиш учун етарлича вақт топишимиз мумкин.\nТақинчоққа қараб, феълингизни айтамиз!\nСаломатлик 27 сентябр 2016, 12:17\nФикрлаши кенг, ўзига ишонган ва ҳамиша ўйлаганини амалга оширадиган аёлларнинг танлови. Бу тоифа хонимлар мақсадлари сари интилишдан чўчимайдилар. Атрофдагиларнинг гап-сўзларига ҳам парво қилишмайди. Аммо кези келганида асабларини жиловлашлари қийин.\nУйингизда анор бор – доим соғлик сизга ёр!\nСаломатлик 16 сентябр 2016, 16:04\nМутахассисларнинг маълум қилишича, доимий анор истеъмол қилиш юракнинг соат каби мунтазамликда ишлашини таъминлар экан. Анорни кундалик рационга киритинг – кексалик эшигингизга яқинлашмайди.\nОзарбойжонда ҳар йили 26 октябрни «анор куни» сифатида ўтказиш анъана тусига кирган. Барча боғлардаги анор ҳосиллари йиғиб олинади ва одамлар бу кунни бутун мамлакат бўйлаб катта байрам қилиб нишонлашади. Кўчаларда ярмаркалар қурилади, боғбонлар ўз меваларини кўз-кўз қилишади, савдогарлар анордан тайёрланган маҳсулотларини токчаларга териб қўйишади.\nЎзимизни билим олишга йўналтирамиз\nСаломатлик 16 сентябр 2016, 15:52\nМустақил таълим олиш сўнгги йилларнинг сўзсиз трендига айланди. Замонамиз кишиси олдинга ҳаракатланиш ва ривожланишга вақт ажратишга мажбур, бусиз на яхши пул топишнинг ва на дўстлар орттиришнинг иложи бўлмайди. Бироқ ўқигиси келмаган инсон нима қилиши керак? Қуйида диққатингизга ҳавола қилинадиган тавсиялар ўзингизни қўлга олишга ва муҳим ишлар бажаришни орқага сураверишга чек қўйишга ёрдам беради.\nСукунат мияга қандай таъсир кўрсатади\nСаломатлик 16 сентябр 2016, 15:28\nБаъзи тадқиқотлар натижасига кўра, бир кун мобайнида сокин шароитда бўлиш инсон салоҳиятининг очилишига туртки бўлар экан: сукунат хотирани фаоллаштиради, маълумотни таҳлил қилишга ёрдам беради ва ҳаттоки мия ҳужайралари ўсишини рағбатлантиради.\nМаълумотларга кўра, баланд товушлар мия ва танага салбий таъсир кўрсатади. Тадқиқотлар шовқиннинг қон босими ошиши, уйқу жараёнининг бузилиши ва юрак касалликларини келтириб чиқаришини аниқлашди.\nОзишга ёрдам берувчи супермаҳсулотлар\nСаломатлик 16 сентябр 2016, 15:22\nСўнгги вақтларда оммавий ахборот воситаларида озишга ёрдам берувчи маҳсулотлар ҳақида кўп гапирилмоқда. Бироқ ҳамма маълумотга ҳам бирданига ишонавериш керак эмас. Мақталган маҳсулот ёрдам бермаса, унга бўлган қизиқиш тезда сўнади. Шундай бўлса-да, хушбичим бўлишингиз учун ошхонангизда қандай маҳсулотлар сақлашингиз лозим? Бугун соғилиғингиз учун фойдали ва ортиқча вазндан халос бўлишга ёрдам берувчи 6 маҳсулот ҳақида сўз юритамиз. Уларни мўъжиза яратади, деб айтмаймиз, лекин кундалик рационингизга бу маҳсулотларни қўшсангиз, натижалар сизни хурсанд қилиши шубҳасиз.\nСаломатлик 16 сентябр 2016, 15:11\nҲар биримизнинг рўзғоримизда топиладиган, фойдали ичимлик – қатиқдир. Табобатда ушбу ичимликнинг бир қанча хусусиятлари эътироф қилинади.\n– Олимларнинг бир қатор илмий тадқиқотлари натижасига кўра қатиқ сурункали гастрит, атеросклероз, диабет, ишемия, дисбактериоз ва гипертония касалликларининг олдини олишда ажойиб восита саналади. Шифоси учун ҳар куни овқатдан 15 дақиқа ўтиб ичиш тавсия этилади.\nБедана тухумидан юз учун 10 ниқоб\nСаломатлик 16 сентябр 2016, 15:05\n• Сариғи жуда фойдали бўлиб, мелатонин моддаси тери ҳужайраларини ёшартиради, лицитин эса парваришлайди, юмшатади, ҳимояловчи функциясини тиклайди, намлантиради. Ва барча турдаги юз териларига мос.\nБуларни қилсангиз, терингиз сиздан миннатдор бўлади\nСаломатлик 16 сентябр 2016, 14:55\nЧиройли, соғлом тери — ўзига қараб юрувчи қизларнинг биринчи ва асосий белгиси. Бу вазиятда ҳам камчиликлар билан курашишда бир қатор пардоз воситаларидан фойдаланилади: махсус пилинглар, кремлар, лосьонлар, ниқоб ва скраблар. Бироқ қимматбаҳо воситалар доим ҳам кутилган натижа беравермайди.\nЎзини етарлича қадрламасликка олиб келувчи 5 одат\nСаломатлик 13 июл 2016, 16:42\nЎзини етарлича қадрламаслик билан боғлиқ муаммолар кўпинча бошқа муаммоларни келтириб чиқаради: уятчанлик, ишончсизлик, жамоа билан келиша олмаслик.\nЭътиборингизга ўзини етарлича қадрламасликдан далолат берувчи 5 одатни ҳавола қиламиз, улар ҳақида билиб олинг ва улардан халос бўлишга ҳаракат қилинг.\nБир ҳафтада ташқи кўринишимизни тартибга келтирамиз\nСаломатлик 4 июл 2016, 17:14\n“Помада” нашри аёлларга бир ҳафта ичида ташқи қиёфани бироз бўлса-да, яхшилаш йўлларини тушунтириб берди.\nҚўлни ювиш — касалликлар олдини олишнинг энг осон усули\nСаломатлик 4 июл 2016, 17:09\nҚўл ювиш каби жуда оддий ҳаракат уйда, ишда, болалар боғчалари, мактаблар ва касалхоналарда турли инфекция ва хасталиклар олдини олишнинг энг самарали усулларидан биридир. Тоза қўллар вирус ва микроблар юқишига ва уларнинг жамоатчилик орасида тарқалишига йўл қўймайди.\nЁз мавсумида ҳашаротлар чақишидан сақланиш учун тавсиялар\nСаломатлик 20 июн 2016, 15:51\nУзоқ кутилган ёз фаслида бизни кўплаб бахтли онлар ва ижобий ҳиссиётлар кутмоқда. Бироқ шу билан бирга баъзи нохуш вазиятларга ҳам тайёр туришимиз лозим.\nСаломатлик 20 июн 2016, 15:20\nЮз терисини қуёш, шамол ва совуқ таъсиридан асраш учун юзга тухум оқини суртиш лозим. Ушбу муолажа узоғи билан 10 дақиқа давом этади.\nТурли доғларни кетказиш сирлари\nСаломатлик 20 июн 2016, 15:08\nБаъзан севимли буюмларимиз ёки кийим-кечакларимизга ўзимиз билмаган ҳолда доғ тушириб қўямиз. Кўп ҳолларда уларни тўғри тозалаш йўлини билмай, кетказа олмаймиз, натижада севимли ашёларимиз яроқсиз ҳолга келиб қолади. Бироқ қуйида келтириб ўтадиган тавсияларимиз орқали сиз ҳар қандай доғдан халос бўлиш усулларидан бохабар бўласиз.\nВақт билан синалган ёхуд гўзал бўлишнинг энг оддий усуллари\nСаломатлик 28 апрел 2016, 10:23\nБугун қайси дўконга кирманг, гўзаллик воситалари тўлдирилган пештахталар дарҳол кўзингизга ташланади. Ҳақиқатан воситалар жуда кўп, лекин улар орасида ўзингизга кераклисини ва фойдалисини танлаб олиш жуда мушкул иш. Бундан ташқари, дўконда сотиладиган қимматбаҳо воситаларнинг деярли ҳар бирида зарарли кимёвий унсурлар мавжуд бўлиши эҳтимолдан холи эмас. Бугун биз эътиборингизга ҳавола этмоқчи бўлган гўзаллик рецептлари ҳар бир хонадонда топиладиган оддий маҳсулотлардан тайёрланади. Энг қизиғи, бу рецептлар бизнинг момоларимиз томонидан синалган. Демак, улардан ҳеч иккиланмай фойдаланишимиз мумкин.\nБодринг, лимон, картошка сепкилга қарши…\nСаломатлик 27 апрел 2016, 17:07\nАслида, сепкил қизларнинг ҳуснига ўзгача жозиба бағишлайди, бироқ митти холлар ҳаммага ҳам хуш ёқавермаслиги тайин. Шундай вақтларда беозор сепкиллардан қутилиш учун барча чораларни қўллашга ҳаракат қиламиз.\nАввало, кўчага отланишдан олдин тоза юз терисига қуёш нуридан ҳимояловчи махсус кремни юпқа қилиб суринг, сўнг упадан фойдаланинг. Бу усул сизни 2,5-3 соатгача қуёш тиғидан асрайди. Агар ишингиз очиқ ҳавода кўпроқ юришни тақозо этса, унда юзингизни ювиб, муолажани қайта амалга оширинг.


Наврўз байрами / Теглар бўйича қидирув / Fikr.uz\n20 апрел 2017, 11:15\nНаврўз бунёдкорлик ва ризқ рўз байрами\nМустақиллик йилларида барча соҳаларда бўлгани каби мамлакатимиз маданий-маърифий ҳаётида ҳам жуда катта ўзгаришлар рўй бермоқда. Мазкур жабҳада мустақиллик арафасида, ҳали собиқ иттифоқ ҳукмрон бир пайтда Ўзбекистон Республикасининг Биринчи Президенти томонидан\n20 март 2017, 15:27\nБәҳәр – бул мәўсим өзиниң әжайып байрамлары, әсиресе ондағы ойын-күлки ҳәм тамашалары менен басқа байрамлардан ажыралып турады. Жақында ғана аналар, ҳаял-қызлар байрамын жоқары көтериңки кейпиятта байрамлаған болсақ, мине ҳә демей орынларда миллий байрамымыз болған Наўрыз улыўмахалықлық байрамы да баслап жиберилди. Бүгин университетимизде де миллий байрамымыз болған Наўрыз улыўмахалықлық байрамы көтериңки руўхта өткерилди.\n2 март 2017, 09:35\nЎзбекистон Республикаси президенти Шавкат Мирзиёевнинг «2017 йилги Наврўз умумхалқ байрамига тайёргарлик кўриш ва уни ўтказиш тўғрисида»ги қарори эълон қилинди. Қарор матни ЎзА томонидан келтирилган.\nКеўиллерге илҳам йош бағышлаған байрам тамашалары\n26 март 2015, 11:02\n16-март күни университетимиздиң спорт стадионында улыўмахалықлық Наўрыз байрамына арналып «Ҳәр күниңиз Наўрыз болсын!» атамасындағы театрластырылған әдебий-музыкалық байрам тамашасы болып өтти.\nҚутлықлаў ушын сөз университетимиз ректоры М.Жумановқа берилди, ол келген мийманларды жәмәәтимиз атынан Наўрыз байрамы менен қутлықлап, жақсы тилегин билдирди. Соң Қарақалпақстан Республикасы Жоқарғы Кеңесиниң комитет баслығы Б.Нурабуллаев байрам қатнасыўшыларын қутлықлады. Байрам тамашасы университеттиң «Ҳүрлиман» халық ансамбли ҳәм республикамыздың көркем-өнер ғайраткерлериниң атқарыўындағы концерт бағдарламасы менен уласып кетти.\nЖамият 19 март 2015, 10:26\nТарихий манбаларда келтирилишича ва олимларимиз фикрига кўра, Наврўзнинг шаклланиш даври — энг қадимги замонлардан „зардуштийлик“нинг пайдо бўлишигача давом этган асрларни ўз ичига олади.\nЎзбек халқининг алломаларидан бири Абу Райҳон Беруний „Қадимий халқлардан қолган ёдгорликлар“ китобида Қуёш йили ҳисобида йилнинг биринчи ойи деб саналган Фарвардин ойи тўғрисида сўзлаб: «Бу ойнинг биринчи куни Наврўздир, — дейди. — Наврўз йилнинг биринчи куни бўлиб, унинг форсча номи ҳам шу маънони англатаркан. Наврўз эронликлар „зиж“лари бўйича ўтмиш замонларда, улар йилларини кабисали қилган вақтларида Қуёшнинг Саратон буржига кириш пайтига тўғри келар эди. Сўнгра у орқага сурилгач, баҳорга келадиган бўлди. Энди у бутун йил унга хизмат қиладиган бир вақтда, яъни баҳор ёмғирининг биринчи томчиси тушишидан, гуллар очилган, дарахтлар гуллашидан мевалари етилгунча, ўсимлик униб чиқа бошлашдан такомиллашгунча давом этган вақтда келади. Шунинг учун Наврўз оламнинг бошланиши ва яратилишига далил қилинган» дея изоҳлайди.\nҚадим-қадимдан Наврўз холис ниятли кишиларнинг севимли айёми бўлиб келган. Ўша кунларда ҳатто уруш-жанжаллар ҳам тўхталган, гина-қудратлар кечириб юборилган. Шоҳлар эл ичидан энг муносиб кишиларни тақдирлашган, айрим маҳбусларнинг гуноҳидан ўтишган.


Cана : 14-11-2018 / Саломатлик, Дунё / кўрилди: 76\n«Мен Ракеш Рошан билан боғландим ва Ритикдан мугуз пардасини клиникага эҳсон қилишини сўрадим, — дейди доктор Натаражи. — Ракеш Ритикнинг анчадан бери шуни ўйлаб юрганини айтганида, хурсанд бўлдим. Кейин Ритик билан гаплашдим. У мени туғилган кунига таклиф қилди ва ўша куниёқ ваъдасини бажарди. Ритик бу ахборотдан ва унинг исмидан бу муаммога одамларнинг эътиборини жалб қилиб, янги донорларни топишда фойдаланишимга рухсат берди».\nРитик ҳаёт экан, унинг кўзларига ҳеч ким тегмайди, албатта. Донорнинг мугуз пардасини фақат вафотидан сўнг олишади, аммо бунинг учун тириклигидаёқ рухсат олиш зарур.\nДоктор Натаражининг айтишича, унинг марказида 200 000 та донорлик мугуз пардасига эҳтиёж бор, аммо кўпи билан 30 000 та йиғишга муваффақ бўлишади. Бу хайрли ишга Ритик Рошан қўшилгандан сўнг касалхона бутун мамлакат бўйлаб кенг ахборот кампаниясини бошлашни ва керакли миқдорда донорларни жалб қилишни режалаштиряпти.\nДарвоқе, машҳур донорлар орасида Айшвария Рай, Амитабх ва Жая Баччан, Рани Мукержи ҳамда Хема Малини ҳам бор.


“Туркия уни тан олмайди” – Эрдўған АҚШга жавоб қайтаришга ваъда берди | Qalampir.uz\n“Туркия уни тан олмайди” – Эрдўған АҚШга жавоб қайтаришга ваъда берди\nОлам\t02 Ноябрь 2019 13:59 6837\nТуркия парламенти АҚШ Конгресси Вакиллар палатаси Усмонли империясида арманлар геноциди тўғрисидаги резолюцияни қабул қилгани учун жавоб қайтаради. Бу ҳақда Туркия Президенти Ражаб Тойиб Эрдўған маълум қилди.\n“[Арман геноциди тўғрисидаги] резолюция бефойда. Туркия уни тан олмайди”, деди Эрдўған.\nЖорий йилнинг 30 октябрь куни АҚШ парламентининг вакиллар палатаси Усмонли тукрлар империясида арманлар қирғини уюштирилганини тан олганди. Резолюцияда америкаликларда 1915 йилдаги воқеа бўйича кўпроқ тасаввур уйғотиш ва маълумот бериш зарурлиги белгиланган.\nМаълумот учун, 1915 йил 24 апрель куни арман геноцидининг бошланиш санаси ҳамда шу куни Истанбулдаги арман элитаси вакиллари қўлга олингани ва ўлдирилгани таъкидланади. Кейинги ойларда эса бу қирғин Ғарбий Арманистонда давом этиб, 1915 йилнинг июнь ойида якунлангани қайд этилган. Тарихий маълумотларга кўра, 1915-1923 йилларда 1,5 млн арман ўлдирилган.\nТуркия бу воқеаларни геноцид сифатида тан олишдан бош тортади ва оммавий қирғинларда турли миллат вакиллари ўлдирилганини таъкидлайди.\nТуркия Ташқи ишлар вазири Мавлуд Чавушўғли Вакиллар палатаси резолюциясини расмий Анқаранинг Сурия шимолидаги ҳарбий операцияси учун “яроқсиз ва бўш” қасос деб атади.\n01 Июнь 08:05 36860\n02 Июнь 19:50 21840\n31 Май 17:47 21824\n31 Май 15:42 20399\n31 Май 18:09 20086


Душанбе-Конибодом поезди Ғаллаоролда издан чиқиб¸ ағдарилди\nСўнгги бор янгиланди: октябр 10, 2013\n10 октябрь куни соат 10.15 да Душанбе-Конибодом йўналишида кетаëтган Тожикистон йўловчи поезди Жиззах вилоятининг Ғаллаорол туманида издан чиқиб¸ ағдарилган. Ҳалокат оқибатида¸ Тошкент вақти билан тушга қадар олинган маълумотларга кўра¸ камида 65 йўловчи жароҳат олган. Улардан иккитасининг оғир аҳволда экани айтилмоқда.Ўлганлар ҳақида ҳозирча маълумот йўқ.\nРасман тасдиқланган маълумотга кўра¸ Ғаллаорол марказидан 10 километрча масофада бўлган Муллабулоқ қишлоғида ҳалокатга учраган поездда камида 267 нафар йўловчи бўлган. Поезд ўртасидаги бешта вагоннинг рельсдан чиққани ҳалокатга сабаб бўлган.\nТожикистонга қарашли йўловчи поезд ҳалокатга учраган жойига дарҳол Жиззах ҳокими¸ Ўзбекистон Фавқулодда вазиятлар вазирлиги махсус гуруҳлари¸ вилоят Ички ишлар бошқармаси ходимлари¸ ўт ўчирувчилар ва тиббиëт ходимлари етиб келган.\nПоезд ҳалокатга учраган жойнинг атрофи ғалла даласи эканлиги, аҳоли яшайдиган уйлардан узоқ эканлиги айтилди.\nПоезд ичида асосан ҳарбий хизматга чақирилган¸ бир хил ëшдаги¸ бир хил ҳарбий формадаги тожикистонлик йигитлар бўлган.\nМаҳаллий расмийлардан олинган хабарларга кўра, камида 59 йўловчи турли жароҳат билан Ғаллаорол туман касалхонасига келтирилган.\nЖиззах марказий шифохонаси тез тиббий ёрдам бўлимининг мулозими эса, жароҳат олганлар умумий сони 65 нафар эканлигини айтди.\nЖароҳатланганларнинг 8 нафари Жиззах вилояти касалхонасига ётқизилган, қолганларига биринчи тиббий ёрдам кўрсатилган.\nЖиззах вилояти касалхонасидан олинган маълумотга кўра, уч нафар йигит реанимация бўлимига ётқизилган, уларнинг икки нафарининг аҳволи оғир. Қолган ярадорларга эса тиббий ёрдам кўрсатилиб, улар Тожикистонга жўнатиш учун олиб кетилган.\nПоезддаги бошқа йўловчилар¸ маҳаллий манбанинг айтишича¸ Ғаллаорол туман ҳокими буйруғи билан шаҳардаги иккита тўйхонага жойлаштирилган.\nРасмийларга кўра, Ғаллаорол ҳокимияти ҳалокатга учраган поезд йўловчиларига тушлик қилиб берган.\nРасман тасдиқланган маълумотга кўра, енгил жароҳат олганлар ва талафот кўрмаганлар бошқа поезд билан маҳаллий соат 15.20 да Тожикистонга жўнатилган.


Рио-2016: Шавкат Мирзиёев тақдирлашга қарор қилди - BBC News O'zbek\nРио-2016: Шавкат Мирзиёев тақдирлашга қарор қилди\nЎзбекистон муваққат президенти Рио Паралимпия Ўйинлари совриндорларини марҳум Ислом Каримов Олимпиада ғолибларини тақдирлаган миқдордаги пул мукофотлари билан мукофотлашга қарор қилди.\nШавкат Мирзиёев кеча сешанба куни имзолаган фармойишга мувофиқ, Рио Паралимпиадаси чемпионларининг ҳар бири $200.000, кумуш медали соҳиблари $100.000 ва бронза медали совриндорлари $75.000 АҚШ долларидан мукофот пуллари оладиган бўлишди.\nЎзбекистон муваққат президенти фармойиши тафсилотларидан маълум бўлишича, бу - бирйўла тўланадиган пул мукофотлари бўлади.\nБундан ташқари, кўзда тутилаётган пул мукофотлари Ўзбекистон Ташқи иқтисодий фаолият миллий банки томонидан хорижий валюта - АҚШ долларида амалга оширилади.\nБанкда жисмоний шахслар учун белгиланган тартибда очиладиган депозит ҳисоб рақамларидан, солиқ ундирилмасдан амалга оширилади.\nШавкат Мирзиёев фармойишига мувофиқ, ушбу мақсадлар учун зарур пул маблағларининг ўз вақтида ажратилишини таъминлаш Ўзбекистон Молия вазирлиги зиммасига юклатилади.\nТошкентдан олинган энг сўнгги хабарларга кўра, паралимпиячилар пул мукофотларидан ташқари, Ўзбекистон Миллий олимпия қўмитаси ҳузуридаги Олимпиячиларни қўллаб-қувватлаш жамғармаси томонидан сотиб олинган "Малибу" русумли енгил автомобиллар билан ҳам тақдирланишади.\nБу ҳақда Ўзбекистондаги аксарият интернет нашрлари хабар берган бўлишса-да, Ўзбекистон Миллий Олимпия қўмитасининг расмий веб-саҳифасида бу хусусда маълумот кўзга ташланмайди.\nПаралимпиячиларни Тошкент халқаро аэропортида тантанали кутиб олиш маросимига бағишланган мақолада уларни "ажойиб мукофотлар" кутаётгани айтилади. "Бу ҳақда яқин орада билиб оласиз", дея ваъда қилинади.\nЎзбекистон ва Рио Паралимпиадаси\n18 сентябр куни расман поёнига етган XV Рио Ёзги Паралимпиадаси Ўзбекистон Паралимпия терма жамоаси учун тарихийси бўлганди.\nЎзбекистонлик 32 нафар паралимпиячи 8 та олтини дохил Ўйинларнинг жаъми 31 та медалини қўлга киритишган.\nРио Паралимпиадаси чоғида 3 та жаҳон ва 3 та Паралимпия Ўйинлари рекордини янгилашганди.\nБундан ташқари, Рио Паралимпиадасида энг яхши натижа қайд этган иккита собиқ Иттифоқ ва Осиё қитъаси давлатидан биттаси бўлишганди.\nУмумжамоа ҳисобида эса, медаллар жадвалида 76 совриндор давлат орасидан 16-ўринни эгаллашганди.\nМуваққат президент Шавкат Мирзиёевнинг пул мукофотларига оид сўнгги фармойиши эса, Ўзбекистон Паралимпия терма жамоаси пойтахт Тошкентга қайтажак кун арафасида имзоланган.\nБугун тонгда ортга қайтган ўзбекистон паралимпиячилари пойтахт халқаро аэропортида катта тантаналар билан кутиб олинган.\nИкки қаватли автобусларда Тошкент кўчалари бўйлаб олиб ўтилиб, Ўзбекистон Миллий олимпия қўмитасига етказилишган.\nЎзбекистон ва Рио Олимпиадаси\nЭслатиб ўтиш жоиз, Рио Ёзги Паралимпия Ўйинлари Ўзбекистон Президенти Ислом Каримов вафотидан 5 кун ўтиб очилган, орада мамлакат Сенатининг қарорига мувофиқ, Бош вазир Шавкат Мирзиёев муваққат президент этиб тайинланганди.\nXXXI Рио Ёзги Олимпиадасида тарихий натижа қайд этган ўзбекистонлик олимпиячиларни пул ва давлат мукофотлари билан тақдирлашга оид фармойишлари эса, президент Ислом Каримов кутилмаган вафоти ортидан имзолаган энг сўнгги ҳужжатлардан иккитаси бўлганди.\nПрезидент Каримов ўзининг пул мукофотларига оид фармойишини Ўзбекистон Олимпиада терма жамоаси Тошкентга қайтган 23 август куни имзолаган, ижросини назорат этишни эса, ўша пайтда фақат мамлакат Бош вазири бўлган Шавкат Мирзиёев зиммасига юклаганди.\nМарҳум президент фармойишида ҳам бу пул мукофотларининг бирйўла тўланадиган бўлиши, хорижий валюта- АҚШ долларида тўланиши ва тўловларнинг солиқ олинмасдан амалга оширилиши таъкидланган.\nИслом Каримов номидан экани айтилган пул сертификатларининг ўзи эса, марҳум президент "стационар даволаниш"да экани чоғида олимпиячиларга пойтахт Тошкентда бўлиб ўтган тантанали маросим чоғида топширилганди.\nЎзбекистон Президенти Ислом Каримовнинг 2 сентябр куни 78 ёшида "миясига қон қуйилиши" ташхиси билан вафот этгани расман хабар қилинганди.


"Тарбиявий таъсир". ИИВ ўз ваколатида йўқ узр сўраттириш чорасини ҳимоя қилмоқда\n28 май 2022, Тошкент вақти: 00:09\nАзиз Раметов ва Аҳад Қаюм - Тошкент шаҳар ИИББ тайёрлаган видеосюжет скриншоти\nИкки фуқаро ижтимоий тармоқлардаги айтишуви учун Тошкент шаҳар Ички ишлар бош бошқармасига чақиртирилиб, жамоатчиликдан узр сўраттирилди.\nИчки ишлар вазирлиги расмий вакилининг айтишича, бу икки фуқаро “санъаткор деган номга номуносиб хатти-ҳаракатлари билан ёшлар тарбиясига салбий таъсир кўрсатган”.\nИчки ишлар идораси ўзаро можарога киришган фуқароларнинг узрини ёзиб олиб, бу ҳақдаги видеони ижтимоий тармоқда тарқатиши бу идора ўз ваколатлари доирасидан ташқарига чиқмадими, деган саволни пайдо қилди.\nТошкент шаҳар Ички ишлар бош бошқармаси матбуот хизмати тайёрлаган видео 4 февраль куни YouTube тармоғига жойлаштирилди.\n1.36 минутлик қисқа видео ички ишлар идораси формасидаги аёлнинг монологи билан бошланади. У “сўнгги кунларда Интернет ижтимоий тармоқларида тарқалган Аҳад Қаюм ва Азиз Раметовлар ўртасидаги тортишувлар кўплаб фуқароларнинг эътирозларига сабаб бўлмоқда. Санъат намоёндалари бўлган ушбу фуқаролар санъаткор деган номга номуносиб ҳатти-ҳаракатлари билан, айниқса, ёшлар тарбиясига салбий таъсир кўрсатмоқда”, дейди.\nТошкент шаҳар ИИББ расмий вакилининг видео давомида айтишича, Аҳад Қаюм ва Азиз Раметов билан ички ишлар органлари ходимлари профилактик суҳбат ўтказган.\nШундан кейин аввал Аҳад Қаюм, кейин Азиз Раметов “хатти-ҳаракатлари учун” узр сўрайди. Навбатдаги кадрда иккала фуқаро бир-бирига қўл беради ва бундан томонлар ярашиб олгани тушунилади. Кейин кадрда яна ИИББ вакиласи пайдо бўлади. У профилактик суҳбатлар давомида “ушбу шахслар келгусида яна фуқароларнинг шахси ва қадр-қимматини беодоблик билан камситиш, ОАВ ва Интернет тармоқлари орқали таҳқирлаш, жамиятда юриш-туриш қоидаларини бузиш каби ҳаракатларни содир этса, маъмурий ёки жиноий жавобгарликка тортилиши мумкинлиги ҳақида расман огоҳлантирилгани”ни айтади.\nОзодлик мухбири Аҳад Қаюм ва Азиз Раметовларнинг ўзаро айтишувлари акс этган видеоларнинг бир нечтасини кўрди. Уларнинг мазмуни, асосан, “сен у дединг, мен бу дедим”дан иборат.\nХўш, бу икки фуқаронинг ҳаракатларида жиноят аломатлари бормиди? Агар бўлса, улар нега жавобгарликка тортилмади? Йўқ бўлса, нега ички ишлар идораси улар ўртасидаги можарога аралашди?\nОзодликнинг бу саволларига жавоб берган Ички ишлар вазирлиги матбуот котиби Шоҳруҳ Ғиёсов ИИВда узр сўраттириш ваколати йўқлигини эътироф этди.\n"Булар Интернет орқали бир-бирини ҳақорат қилган ва бу ҳолат жамоатчиликда салбий фикр уйғотган. Шунинг учун бизнинг ходимлар улар билан профилактик суҳбат ўтказиб, қилаётган ҳаракатлари номақбул ҳаракат эканлиги тушунтирилган. Шундан сўнг улар ўз мухлисларидан узр сўраган".\nШоҳруҳ Ғиёсовнинг айтишича, Ички ишлар органи бу ишга ўз муносабатини билдирганинини жамоатчиликка етказиб қўймоқчи бўлган, холос.\nИИВ расмий вакилининг айтишича, Аҳад Қаюм ва Азиз Раметовлар ўз ихтиёри билан узр сўраган. “ИИВда узр сўраттириш деган ҳуқуқий таъсир чораси йўқ, лекин жамоатчиликка тарбиявий таъсирини кучайтириш мақсадида шундай иш қилинди”, деди Ички ишлар вазирлиги матбуот котиби Шоҳруҳ Ғиёсов.\nҲуқуқшунос: Ариза бўлмаса, ички ишлар аралашиши тўғри эмас\nҲуқуқшунос Руҳиддин Комилов Озодликнинг вазиятни шарҳлаб беришни сўраб қилган мурожаатига савол билан жавоб қайтарди: “улар (Аҳад Қаюм ва Азиз Раметов) ёки улардан бири ички ишларга ариза билан мурожаат қилган эканми?”\nҲозирча Аҳад Қаюм ҳам, Азиз Раметов ҳам Озодлик йўллаган саволларга жавоб бергани йўқ. ИИББ тайёрлаган видео мазмунидан эса, улар ариза ёзгани англашилмайди.\n“У ҳолда жиноят ёки ҳуқуқбузарлик ҳолати йўқ. Бинобарин, ички ишлар органи аралашиши тўғри эмас”, - дейди Руҳиддин Комилов.\nАйни пайтда ҳуқуқшуноснинг айтишича, яраштиришнинг қонуний механизми бор ва у 2018 йилнинг 3 июлида Ўзбекистон президенти имзолаган “Медиация тўғрисида”ги қонунда назарда тутилган. Бироқ бу қонунда ҳам “Медиация тарафларнинг хоҳиш-истаги асосида қўлланилади”, деб белгилаб қўйилган.\nАвлодлар баҳси: бир томонда савоб масаласи, иккинчи томонда - қонун\nТаниқли телешарҳловчи Турсун Қоратоев Озодлик сўровига жавобан вазиятни шарҳлар экан, икки фуқаро ўртасидаги интерактив жанжалга ички ишлар идорасининг аралашишида ҳеч қандай ғайритабиийлик кўрмаганини айтди.\n“Агар икки одам ўртасида келишмовчилик юзага келган бўлса, уларни яраштириб қўйиш савоб ишдир. Бу ишни ички ишлар ходимлари қиладими, маҳалла қиладими – фарқи йўқ. Энг муҳими мана шу икки киши ўртасидаги низога барҳам берилади. Ҳуқуқий асос борми-йўқми, бундан қатъиназар икки кишининг ярашгани яхши”,- деди нафақадаги телешарҳловчи Турсун Қоратоев.\nФарғоналик блогер Баҳодир Элибоев Турсун Қоратоевдан фарқли ўлароқ, масаланинг диний-фалсафий, маънавий жиҳатларидан кўра, юридик ҳамда сиёсий жиҳатларига эътибор қаратди. Муҳокама объекти бўлган видеодаги ИИББ вакили сўзларини назарда тутиб, Баҳодир Элибоев бундай деди:\n“Тўғри айтяпти, ҳақорат ва инсон қадр-қимматини оёқ ости қилиш учун жавобгарлик назарда тутилган тегишли моддалар бор. Лекин буни ИИБ ҳал қилмайдику?! Ўзини ҳақоратланган ёки шахси камситилган деб билган томон судга мурожаат қилиши ва суд орқали ўзининг ҳуқуқларини тиклаши керак”.\nБаҳодир Элибоевнинг фикрича, ички ишлар органлари икки фуқаронинг даҳанаки жангига бу қадар катта эътибор қаратганидан ҳайратга тушганини айтди:\n“Икки санъаткор гап талашиб қолибди ва бунга ижтиоий тармоқда эътирозлар туғилибдиймиш. Мени ўйлантиргани шундаки, ижтимоий тармоқлар неча кунлар ва ойлардан бери, ҳатто йиллардир, газ-свет тақчиллигига эътироз билдиришади. Лекин биронта давлат ташкилоти муносабат билдирмайди ёки аралашмайди. Иккита шоумен можаросига эътирозни эса дарров инобатга олиб бир нималар қилгиси келади. ИИБ қайси моддага кўра уларнинг иккисини ҳам кечирим сўраттирдийкан?”\nҲуқуқ-тартибот органлари ёшлар тарбиячиси?\nТошкент шаҳар ИИББнинг икки санъат ходими ўртасидаги айтишув “ёшлар тарбиясига салбий таъсир кўрсатаётганига” урғу берилган видеохабари президент Мирзиёев ёшлар бандлигини таъминлаш ва бўш вақтларини мазмунли ташкил этиш чора-тадбирлари муҳокамаси юзасидан 27 январда ўтказган видеоселектор йиғилиши ортидан пайдо бўлди.\nЙиғилишда президент уюшмаган ёшлар билан ишлаш, жиноятчиликни жиловлаш, уларда ватанпарварлик туйғуларини шакллантириш масъулиятини туман прокурорлари, ички ишлар ва мудофаа бўлими бошлиқларига топширган эди.\nКейинги йилларда узрхоҳлик жамоат тартиби ҳамда қонун бузилишлари билан боғлиқ жараёнларнинг муҳим бир қисмига айланиб бораётганини кузатиш мумкин. Қонунбузарликлар, айниқса, мансабдор ёки кўзга кўринган шахслар аралашган бўлса, суд идораларида жавоб бериш эмас, балки узр сўрашлар билан якун топаётгани кузатилади.\n2 февраль куни Ташқи ишлар вазирлиги вазирлик ходимини ўзига нисбатан жинсий тегажоғлик қилиш ҳамда ижобий мақолалар ёзишни сўраб босим ўтказишда айблаган польшалик журналистдан узр сўради.\nОзодликнинг 2020 йил, 19 ноябрь куни эълон қилган мақоласидан бир кун ўтиб, Хива тумани ҳокими "қуюшқондан чиқиб, фермерларни сўкиб қўйгани учун" узр сўради.\n2020 йилнинг сентябрида Наманганлик дизайнер Шавкат Эгамбердиев Тошкент ҳокими Жаҳонгир Ортиқхўжаев ва унга мансуб бўлган Akfa, Artel ширкатлари ҳақидаги ҳажвий видеони ижтимоий тармоқларга тарқатгани учун узр сўрашга мажбур бўлган эди.\nУзрни Ички ишлар вазирлиги ҳам сўрайди. Вазирлик узрни Алижон Абдукаримовнинг Андижон шаҳар ИИБ 4-бўлимида қийноққа солингани оқибатида ҳаётдан кўз юмгани муносабати билан 2020 йилнинг ёзида сўраган эди.\nИчки ишлар вазирлиги бошқа артистларни ҳам узр сўраттирган. 2020 йилнинг июнида ижтимоий тармоқарда ИИВ ЙҲХББ Ахборот хизмати томонидан "Ҳазилнинг таги "зил" бўлмасин" деб номланган видео тарқалган, унда "Шўрданак" ва “Қалпоқ” ҳажвий гуруҳларининг ИИВ ходимлари ҳақида қилинган юмористик роликлар учун узр сўрагани акс этган эди.\nҚашқадарё, Фарғона ва Хоразм вилояти ҳокимлари эса, 2019 йилнинг августида президент Мирзиёевнинг топшириғига биноан халқ, президент, халқаро жамоатчилик, блогерлардан узр сўраган эди.\nУзрлар сўралаверадию сўраганлар яна хизмат пиллапояларидан кўтарилаверади. Маслан, 2019 йилнинг сентябрида Сенатнинг Регламент ва одоб комиссияси мажлисида Фарғона вилояти ҳокими, сенатор Шуҳрат Ғаниев ижтимоий тармоқларда тарқалган нутқида ўта қўпол гапирган ва жамоатчиликда норозилик уйғотган, деб танқид қилинган, Ғаниев ўз айбини тан олган, узр сўраган ва тегишли хулосани чиқаришни ваъда қилган. Ўшанда ҳокимга қатъий огоҳлантириш ва 3 ойлик синов муддати берилган.\nБироқ орадан бир йил ўтиб, 2020 йилнинг сентябрида Шуҳрат Ғаниев Бош вазирнинг аграр ва озиқ-овқат соҳаларини ривожлантириш масалалари бўйича ўринбосари лавозимига тасдиқланди


Тошкентлик инстаблогер қиз наркотик рекламасига қандай аралашиб қолганини гапириб берди — Sof.uz\n21.11 17:57 5524 Ўзбекистон\nТошкентлик таниқли инстаблогер Шаҳзода Салимжонова inAlmaty.kz нашрига Олмаотадаги гиёҳванд моддалар рекламаси ҳақидаги баннерлар воқеаси ҳақида гапириб берди.\nInstagramда leo_17s номи билан машкур қизнинг кузатувчилари сони 783 мингни ташкил этади. Бир ой олдин, номаълум шахслар унга битта лойиҳада иштирок этиш учун реклама таклифини беришди.\n“Лойиҳа пиари ҳам онлайн, ҳам офлайн реклама кўринишида бўлади. Офлайн рекламалар катта масштабда – баннерлар, бильбордлар, реклама варақалари ҳамда транспортлардаги реклама кўринишида бўлади. Сизнинг тахаллусингиз (ник нейм) ҳамда суратингиз 4 мамлакатдаги 10 та шаҳарда юқоридаги кўринишларда рекламада жойлаштирилади”, - деб ёзади реклама менежери блогерга.\nШартномага биноан, Шаҳзода янги “челленж” ҳақидаги постни Instagram саҳифасига қўйиши керак бўлади. Челленж шартлари жида оддий: қатнашмоқчи бўлган одам бильборд билан расмга тушиши ва буни ўз Instagram'ида улашиши керак. Бу ишни қилган одам автоматик тарзда iPhone ва бошқа қимматбаҳо совринлар қўйилган танлов иштирокчисига айланади.\n“Баннерларда ҳақиқатдан ҳам гиёҳванд моддалар реклама қилинаётганини билганимда мен у постни ўчириб ташладим. Реклама тўғрисида мен билан боғланган қизнинг ўзи нима бўлаётганидан бехабарлигини айтди”, - деди блоггер.\nУнинг қўшимча қилишича, бу воқеа тўғрисида унга обуначилари хабардор қилишган.\nГиёҳванд моддалар рекламаси тўғрисидаги хабар 20 октябрда тарқалган. Ҳозирда рекламани қўйган сайт ёпилган ҳамда тергов ҳаракатлари олиб борилмоқда.\n1.07 16:25 2474\n1.07 10:55 2327\nБугун, 12:48 1471\n17:55 80 Ўзбекистон\n17:30 129 Ўзбекистон\nБугун, 17:04 177 Ўзбекистон\nБугун, 16:46 331 Тиббиёт\nБугун, 16:38 499 Спорт


Музейлардаги ноёб экспонатларни талон-торож қилаётганлар қонун олдида жавоб бериши лозим\nБетакрор юртимиз ўзининг тарихий, маданий мерос объектлари, гўзал табиати ва иқлими билан ҳамиша сайёҳларни жалб этиб келади.\nСўнгги йилларда мамлакатимизда туризм соҳасини ривожлантириш, уни иқтисодиётнинг стратегик секторига айлантириш, ҳали тўла фойдаланилмаган сайёҳлик салоҳияти имкониятларидан кенг фойдаланиш борасида кенг кўламли ишлар амалга оширилмоқда.\nПрезидентимиз Шавкат Мирзиёев раислигида шу йил 26 апрель куни туризм хизматлари кўламини кенгайтириш ва инфратузилмасини ривожлантириш чора-тадбирлари бўйича ўтказилган видеоселектор йиғилишида юртимиздаги туристик имкониятларни тўла ишга солиш борасида қатор вазифалар белгилаб берилди. Йўл қўйилаётган камчиликлар, фойдаланилмаётган имкониятлар айтиб ўтилди.\nЖумладан, йиғилишда музейлар фаолиятини самарали ташкил этиш ҳам туризмни ривожлантиришда муҳим аҳамиятга эга эканлигига алоҳида эътибор қаратилган эди. Шу боис, республика бўйича барча музейлар экспонатларини тўлиқ хатловдан ўтказиб, уларнинг электрон базасини яратиш, музейлар раҳбар ва ходимларининг малакасини ошириш бўйича кўрсатмалар берилди.\nЎзбекистон давлат санъат музейи директори Васила Файзиева ўзининг бу борадаги муносабати, фикр-мулоҳазаларини ЎзА мухбирига сўзлаб берди:\n— Қарийб 150 йиллик ўтмишга эга Ўзбекистон музейлари тарихий ашёларнинг ноёблиги ва кўплиги жиҳатидан дунёда ўзига хос ўринга эга. Юртимизда турли йўналишда мунтазам фаолият кўрсатаётган 1200дан зиёд музейларда 2,5 миллиондан ортиқ тарихий ашёлар сақланмоқда ва уларнинг 112 мингтаси жаҳон миқёсида ҳам ноёб саналади. Шунингдек, ўнлаб давлат арбоблари, ёзувчи ва шоирлар, рассомлар, олимлар ва машҳур санъат намояндаларининг уй музейлари ҳам фаолият кўрсатмоқда.\nПрезидентимиз Шавкат Мирзиёев раислигида 26 апрель куни туризм хизматлари кўламини кенгайтириш ва инфратузилмасини ривожлантириш чора-тадбирлари бўйича ўтказилган видеоселектор йиғилишида музейлар фаолияти ҳам таҳлил қилинди. Чунки туризм ривожини ўтмиш саёҳатига чорловчи музейларсиз тасаввур қилиб бўлмайди. Aфсуски, сўнгги йилларда бу борада жиддий хато ва камчиликларга йўл қўйилаётгани, мавжуд имкониятлардан самарали фойдаланилмаётгани бор гап.\nДавлатимиз раҳбари видеоселекторда ушбу масалага алоҳида тўхталиб, юртимиздаги мавжуд 122 та музей салоҳиятидан фойдаланилмаётганини таъкидлади. Мисол учун, Савицкий, Термиз археология, Ўзбекистон давлат санъат музейларига бутун дунёдан одамлар келади. Aммо аҳолимизни бу маданият масканларига бориши тизимли ташкил этилмаган. Бу ҳам ички туризм ривожига салбий таъсир кўрсатмасдан қолмаяпти.\nAфсуски, сўнгги йилларда музейларда сақланаётган тарихий ашёларнинг ўзлаштирилиши ёки моддий маданий мерос объектларига зарар етказиш ҳолатлари янгилик бўлмай қолди. Жумладан, яқинда ижтимоий тармоқларда Ичан қалъа давлат музей-қўриқхонасининг 100дан ортиқ экспонати аслига тўғри келмаслиги аниқлангани ҳақидаги хабар жамоатчиликнинг жиддий эътирозига сабаб бўлди.\nВатанимиз ўтмишидан дарак берувчи бебаҳо, ноёб экспонатларни ўз манфаати йўлида талон-торож қилаётган шахслар, шубҳасиз, қонун олдида жавоб бериши лозим. Шу боис, йиғилишда Бош прокурор ва Туризм ва маданий мерос вазирлигига барча музейлар экспонатларини тўлиқ хатловдан ўтказиб, йил якунига қадар уларнинг электрон базасини яратиш, музейлар раҳбар ва ходимларининг билим ва малакасини баҳолаб, лавозимига нолойиқ раҳбарлар ўрнига билимли, ҳалол ва тадбиркор ёшларни қўйиш топширилгани айни муддао бўлди.\nВидеоселекторда музейлардаги 105 минг экспонат реставрацияга муҳтожлиги қайд этилди. Йил якунига қадар музей биноларини таъмирлаш ҳамда ашёларни реставрация қилиш учун музейларда 15 та реставрация лабораториясини ташкил қилиш вазифаси топширилди. Шунингдек, музейларнинг кўргазма майдонлари камлиги сабабли атиги 1 фоиз (143 мингта) экспонат намойишга қўйилган. Бундан ташқари, барчанинг ҳам энг чекка ҳудудлардаги музейларга бориш имконияти йўқлиги боис эндиликда “Санъатни халққа яқинлаштириш” дастури доирасида ҳудудларда музейларнинг кўчма кўргазмалари ташкил қилинади. Бундан ташқари, музейларга ҳар куни соат 22:00гача ишлашига рухсат берилгани ушбу маънавият масканларига ташриф буюрувчилар учун янада қулайлик яратади.\nЎзбекистон давлат санъат музейи директори сифатида музейлар соҳасида давлат раҳбари томонидан қайд этилган камчиликларни бартараф этиш, белгилаб берилган вазифалар ижросини ўз вақтида ва сифатли бажарилишини таъминлашда зиммамга янада масъулиятли вазифалар юкланди. Бу борада янада фаоллик кўрсатмоғимиз, тарғибот-ташвиқот ишларини кучайтиришимиз лозим. Зеро, ёш авлод онгида миллий қадриятларимизга ҳурмат, Ватанга садоқат, бебаҳо маданий меросимиз ва аждодларимиз тарихидан ғурурланиш туйғуларини шакллантиришда айнан музейларнинг ўрни беқиёсдир.


“UzAutoMotors”нинг «ишчанлик обрўсига» путур етганмиш… – Fikrat.uz\n15:08 / 10.08.2020 03.09.2020 16922 0\n“UzAutoMotors” АЖ Ўзбекистон Республикаси Олий Мажлиси Қонунчилик палатасининг Одоб комиссиясига депутат Расул Кушербаев устидан шикоят хати юборибди. Шикоятда иддао этилишича, Кушербаев компания ва унинг фаолияти ҳақида асоссиз фикрлар билдириш орқали “UzAutoMotors”нинг «ишчанлик обрўсига» путур етказганмиш (йўқ обрўга қандай путур етказиш мумкин ҳайронман).\nҚолаверса, бир неча кун аввал Монополияга қарши курашиш қўмитасининг “UzAutoMotors” АЖ фаолиятига оид текшируви натижалари бўйича махсус комиссияси муҳокама йиғилишида компаниянинг бир қанча кирдикорлари ошкор бўлган эди. Йиғилишда кўтарилган масалалар якунига кўра компания 2020 йилда автомобил таннархларини шакллантиришда жами 1,1 трлн.сўмдан кўпроқ асоссиз харажатлар ҳисобланганлиги текширув давомида аниқланган. Бу эса ўртача ҳисоблаганда ҳар бир автомобил таннархи камида 4-5 млн. сўмгача асоссиз оширилганини англатади.\nШундай экан, «UzAutoMotors” АЖ депутат устидан шикоят қилиб, гапни айлантиргунча Монополияга қарши курашиш қўмитаси томонидан аниқланган 1,1 трлн.сўм бўйича аниқ фактлар асосида ҳисоб берса, яхши бўлармиди?\nP.S. Aгар бу гапларим билан мен ҳам «UzAutoMotors”нинг «обрўсига путур етказиб, уларнинг пахтадек юмшоқ кўнглига озор берган бўлсам», илтимос, овора бўлиб шикоят юбориб юришмасин. Ўзим олдиндан узр сўраб қўя қоламан.\nИзоҳ қолдиринг “UzAutoMotors”нинг «ишчанлик обрўсига» путур етганмиш…UzAutoMotors, Дониёр Ғаниев\n8:40 / 02.07.2020 02.08.2020 39321 0\n17:11 / 06.12.2020 06.12.2020 9976 0\n14:48 / 07.06.2020 07.08.2020 23277 0\n13:09 / 06.05.2021 06.05.2021 4775 0


Мирзиёев: Сергелидаги метро лойиҳаси Ўзбекистонда ягона - 03.02.2017, Sputnik Ўзбекистон\nМетрополитеннинг Сергели йўналиши аввалгиларидан фарқли тарзда ер устидан ўтади 03.02.2017, Sputnik Ўзбекистон\n© Sputnik / / СтрингерЭскиз станции на новой линии метро в Ташкенте\nМетрополитеннинг Сергели йўналиши аввалгиларидан фарқли тарзда ер устидан ўтади\nТОШКЕНТ, 3 фев — Sputnik. Ўзбекистон президенти Шавкат Мирзиёев Тошкент шаҳрида амалга оширилаётган бунёдкорлик ишлари билан танишиш доирасида Тошкент метрополитенининг Сергели йўналишида олиб борилаётган қурилиш ишларини бориб кўрди. Бу ҳақда "Қалампир" сайти хабар қилмоқда.\nМаълумот учун, метрополитеннинг Сергели йўналиши аввалгиларидан фарқли тарзда ер устидан ўтади. Қурилиш ишлари 2017-2020 йилларга мўлжалланган мазкур йўналишнинг узунлиги 7,1 километрни ташкил этади. У тўлиқ ишга тушиши билан бир йилда 14 миллиондан ортиқ йўловчига хизмат кўрсатиш мўлжалланган.\nЎзбекистон раҳбари бугун шунингдек,пойтахтнинг Чилонзор туманидаги Бунёдкор ва Муқимий кўчалари кесишган жойда қурилаётган йўл ўтказгич билан ҳам танишди.


«ал-Вало вал-Баро»нинг Исломдаги ўрни » Тавҳид\n«ал-Вало вал-Баро»нинг Исломдаги ўрни\n2,386 марта ўқилган\nИсломдаги дўст ва душман (ал-вало вал-баро) мавзуси динда улкан ўрин эгаллайди. Қуръон ва суннатнинг кўпгина матнлари бизнинг эътиборимизни айни шу мавзуга қаратади. Аллоҳ таоло айтади:\n«(Модомики, барча иш – бутун мулк Аллоҳнинг қўлида экан, демак) Мўминлар мўминларни қўйиб, кофирларни дўст тутмасинлар! Ким шундай қилса, бас, Аллоҳга ҳеч нарсада эмас (яъни Аллоҳга бегонадир). Магар улардан эҳтиёт бўлиб турсаларингиз (юзаки муомала қилсангиз жоиздир)» (Оли Имрон: 28).\nКофирларга нисбатан муҳаббат ва дўстона муносабатни намоён қилиш мунофиқлик аломатидандир. Бу ҳақида Буюк Аллоҳ таоло айтади:\n«Бундай мунофиқларга улар учун аламли азоб борлигидан «хушхабар» бериб қўйинг! Улар мўминларни қўйиб кофирларни дўст тутадилар. Улар ўша кофирлар олдидан куч-қудрат излайдиларми?! (Овора бўладилар!) Зеро, бор куч-қудрат Аллоҳникидир» (Нисо: 138-139).\nШунингдек кофирларни яхши кўриш ва уларга дўстона муносабатда бўлиш яҳудийларнинг сифатларидандир. Аллоҳ таоло улар ҳақида айтади:\n«Улардан кўплари кофир бўлган кимсаларни дўст тутганларини кўрасиз. Уларга нафси ҳаволари нақадар ёмон нарсани — Аллоҳнинг ғазабини келтирди. Энди улар абадий азобда қолгувчидирлар. Агар Аллоҳга, пайғамбарга ва унга нозил қилинган китобга иймон келтирганларида эди, уларни — кофирларни дўст тутмаган бўлур эдилар. Лекин улардан кўплари итоатсиз кимсалардир. Иймон келтирган зотларга энг қаттиқ адоват қилгувчи одамлар яҳудийлар ва мушрик бўлган кимсалар эканини кўрасиз» (Моида: 80-82).\nШайх Ҳамд бин Аътиқ раҳимаҳуллоҳ айтадилар: «Кофир ва мушрикларга бўлган адоватга келсак, билгинки, Аллоҳ ушбу вазифани таъкидлаган ҳолда мажбурий қилди. Уларни яхши кўришни ва уларга ёрдам беришни қатъий суратда таъқиқлади! Бундан ташқари Аллоҳ таолонинг китобида тавҳидни барпо қилиш ва ширкдан йироқ бўлишдан кейин дўст ва душманлик (ал-вало вал-баро)ни изоҳловчи далилларчалик бошқа нарсага эътибор қаратилмаган» (Қаранг: «Сабил ан-Нажа» 31).\nПайғамбар соллаллоҳу алайҳи васалламга келсак, у зот айтадилар: «Иймон ҳалқаларининг энг мустаҳками — Аллоҳ йўлида яхши кўриш ва Аллоҳ йўлида ёмон кўришдир» (Аҳмад, Байҳақий. Ҳасан ҳадис. Қаранг: «Саҳиҳ ал-Жомиъ» 2009).\nАбу Мусо ал-Ашъарий розияллоҳу анҳудан ривоят қилинади, Пайғамбар соллаллоҳу алайҳи васаллам дедилар: «Инсон яхши кўргани билан бирга бўлади» (Бухорий 6170, Муслим 2641).\nЯна Расулуллоҳ соллаллоҳу алайҳи васаллам дедилар: «Инсон қайси қавмни яхши кўрса, албатта ўша қавм билан бирга тирилади!» (Табароний ривояти. Саҳиҳ ҳадис. Қаранг: «Саҳиҳ ат-тарғиб» 3037).\nБу жуда муҳим ва буюк ҳадислардир. Уларда дўст танлашда ва бирор кимсани яхши кўришда эҳтиёт бўлишликка кўрсатма бор. Ҳофиз ал-Мунзирий зикр қилинган ва бошқа кўпгина ҳадисларни ўзининг машҳур «ат-Тарғиб ват-тарҳиб» 3/14 китобида келтирган ва ўша бобни: «Ёмон кимсалар ва бидъат аҳлини яхши кўришдан қўрқитув. Чунки инсон яхши кўргани билан бирга бўлади» деб номлаган.\nАнас ибн Молик розияллоҳу анҳу дедилар: «Мен Пайғамбарни (соллаллоҳу алайҳи васаллам), Абу Бакр ва Умарни яхши кўраман. Улар қилганчалик амалларим бўлмасада, умид қиламанки шу муҳаббатим сабабидан улар билан бирга бўламан» (Бухорий 1/162).\nИмом Аҳмад раҳимаҳуллоҳ айтганлар: «Агар сен яшаётган давр одамларидаги Исломнинг аҳволини билмоқчи бўлсанг, масжид эшиклари атрофидаги тўс-тўполонга қарама. Шунингдек уларнинг Ҳаж вақтида «лаббайка»ни айтилаётгандаги шовқинга эътибор берма. Бироқ уларнинг шариат душманларига нисбатан муносабатларига қарагин!» (Қаранг: «ал-Адабуш-шаръия» 1/268).\nШайх Муҳаммад ибн Абдулваҳҳоб раҳимаҳуллоҳ айтганлар: «Кимсанинг мушрикларга нисбатан нафрат хисси бўлмагунича, унинг Исломи комил бўлмайди. Ҳатто у якка Аллоҳга ибодат қилса ва ширкдан йироқ бўлса ҳам» (Қаранг: «Мажмуъа ат-тавҳид» 19).\nБироқ кўпгина мусулмонлар «дўстлашув ва душманлашув» (ал-вало вал-баро) қоидасини нотўғри тушунадилар. Кофирларга нисбатан нафрат хисси рухсат этилган чегарадан чиқишликни англатмайди. Уларга нисбатан хоинона ва адолатсиз муносабатда бўлишни тақозо қилмайди. Шайх Абдурраҳмон ал-Баррак «Муваллатул-куффар»да айган: «Кофирларга нисбатан нафрат ва душманлик Аллоҳга иймон келтириш ва тоғутга кофир бўлишга боғланган диннинг асоси ҳисобланади. Бироқ бу хиёнат ва адолатсизликни тақозо қилмайди ва бунга рухсат бермайди. Чунки адолатсизлик ва шартга вафо қилмаслик ҳаромдир. Аллоҳ таоло айтади:\n«Булар (юқорида мазкур бўлган ҳукмлар) Аллоҳнинг чегараларидир. Бас, уларга яқинлашмангиз!» (Бақара: 187).\nШунга қарамай кўпчилик кофирларга зулм қилишни ҳалол деб ҳисоблайдилар ва буни Исломдаги «душманлик» (ал-баро) тушунчасига боғлайдилар. Бироқ Олий ва Буюк Аллоҳ айтади:\nИмом ал-Қуртубий раҳимаҳуллоҳ айтадилар: «Ушбу оят кофирнинг куфри унга нисбатан адолатли бўлишга тўсиқ бўла олмаслигини кўрсатмоқда» (Қаранг: «Тафсир ал-Қуртубий» 5/85).\nИбн Аббос розияллоҳу анҳу айтадилар: «Ҳатто агар бирор тоғ бошқасига нисбатан адолатсиз бўлганида, шу сабабли вайрон қилинган бўлар эди» (Бухорий «ал-Адабул-муфрад» 588. Шайх Албоний саҳиҳ деган).\nШайхулислом Ибн Таймия раҳимаҳуллоҳ «Мажмуъул-фатава»да айтадилар: «Ҳар бир инсон учун барча ва ҳар кимга адолатли бўлиши вожибдир. Шунингдек ҳар бир инсон учун, у хоҳ мусулмон бўлсин, хоҳ кофир ёки золим бўлсин, барчага нисбатан бўлган муносабатларда адолатсизликнинг барча кўринишлари ҳаромдир. Аллоҳ таоло айтади:\n«Эй мўминлар, Аллоҳнинг Ўзи учун ҳақ йўлни тутгувчи, адолат билан шаҳодат гувоҳлик бергувчи бўлингиз! Бирон қавмни ёмон кўришингиз сизларни адолат қилмасликка тортмасин!» (Моида: 8). Оятдаги «ёмон кўришингиз»дан мурод, кофирларга бўлган нафрат назарда тутилган». У яна шундай дейди: «Адолат – Китобларда нозил бўлган ва пайғамбарлар олиб келган нарсадир. Бунинг акси таъқиқланган адолатсизликдир. Ҳадисда ривоят қилинишича, Расулуллоҳ соллаллоҳу алайҳи ва саллам Роббиси таборака ва таоло ҳақида ривоят қилар экан шундай дедилар: «Ҳой, бандаларим! Мен Ўзимга зулм қилишни ҳаром қилдим ва сизларнинг ўртангизда ҳам зулм қилишингизни ҳаром қилдим» (Муслим 2577).\nМана шу мураккаб масалада кўпгина мусулмонлар бу мавзудаги илмлари йўқлиги оқибатида чегарадан чиқиб кетдилар. Баъзилар кофирларга бўлган муҳаббат масаласида ошириб юбордилар. Ҳатто яҳудий ва насронийларни кофир эмас деб ҳисоблай бошладилар. Баъзилар эса душманлик қилишда ошириб юборадилар. Улар кофирлар билан бўлган ҳар қандай муносабатни «душманлик» (ал-баро) ёки «тавҳид» қоидаларини бузади деб ҳисоблай бошладилар. Буларнинг барчаси динда ўрни бўлмаган ғулувдир. Шариат бу ишларни қатъий таъқиқлайди. Расулуллоҳ соллаллоҳу алайҳи васаллам дедилар: «Ғулувдан сақланинглар! Сизлардан илгаригиларни ғулув ҳалок қилган» (Насоий 4/49, Ибн Можа 3/29, Ибн ал-Жоруд 473. Ҳадиснинг саҳиҳ эканлигини Ибн Ҳузайма, Ибн Ҳиббон, Ҳоким, Заҳабий, Нававий, Ибн Таймия, Аҳмад Шокир, Албоний тасдиқлашган).\nУшбу Исломдаги муҳим масалани тўғри тушуниш учун уламоларга мурожаат қилишимиз лозим. Чунки улар пайғамбарларнинг меросхўрлари ва улар Аллоҳ таолонинг динини тўғри тушунишимизга ёрдам берадилар.\nБиз Исломда «ал-вало» (муҳаббат, дўстлик) ва «ал-баро» (душманлик, нафрат) сўзлари нимани англатишини тушуниб олишимиз зарур.\n«Ал-Валая» – ёрдам, муҳаббат, иззат, ҳурмат, яхши кўргани билан бирга бўлишни хоҳловчи ички туйғу ва зоҳирда ушбу туйғуни билдиришдир (Қаранг: «Тайсирул-Аъзизил-Ҳамид» 422).\n«Аллоҳ мўминларнинг дўстидир. Уларни қоронғу зулматлардан ёруғлик — нурга чиқаради. Кофирларнинг дўстлари эса шайтонлардир. Улар кофирларни ёруғлик-нурдан қоронғу-зулматларга чиқарадилар. Ана ўшалар жаҳаннам эгаларидир ва унда абадий қолажаклар» (Бақара: 257).\nШайхулислом Ибн Таймия айтадилар: «Ал-Вало – душманликнинг аксидир. «Ал-Вало» сўзининг асоси – муҳаббат ва яқинликдир. «Ал-Баро» сўзининг асоси эса узоқлашиш ва нафратдир. Ал-Валий – яқин инсондир» (Қаранг: «ал-Фурқон» 7).\n«Ал-Баро» – узоқлашиш, юз ўгириш ва адоватдир (Қаранг: «Таҳзиб ал-луға» 15/269, «ал-Вало вал-Баро» 71).\nШайх Абдурраҳмон Саъдий раҳимаҳуллоҳ айтадилар: «Дарҳақиқат, Аллоҳ барча мўминларни биродарлик, ҳамжиҳатлик ва муҳаббат билан боғлади. Ҳар қандай кофирни яхши кўришни ҳаром қилди. У хоҳ яҳудий, насроний, мажусий, мушрик, атеист ва ҳар қандай Қуръон ва суннат кофир деб номлаган барча кофирлар бунда фарқсиздир. Бу барча мусулмонлар иттифоқ қилган асосдир. Ҳар қандай тавҳид аҳлидан бўлган ва куфрга олиб борувчи барча омиллардан йироқ бўлган мўминни яхши кўриш ва унга ёрдам бериш вожибдир. Шунингдек ушбу ҳолатнинг аксида бўлган барчани ёмон кўриш шартдир. Бу орқали Аллоҳга қурбат ҳосил қилинади! Дарҳақиқат, ал-вало вал-баро – муҳаббат ва нафратдир! Иймон асослари Аллоҳ учун унинг Пайғамбарларини ва уларга эргашганларни яхши кўришинг, Аллоҳ ва унинг пайғамбарлари душманларини ёмон кўришингдан иборатдир» (Қаранг: «ал-Фатава ас-Саъдия» 1/98).\nЮқоридаги сўзларга асосланган ҳолда шу нарса маълум бўладики, «ал-Вало» – Аллоҳни унга бўлган иймон сабабли яхши кўришдир. Аллоҳга бўлган иймон ва муҳаббат сабабли Аллоҳ яхши кўрганларга нисбатан муҳаббат юзага келади. Масалан, кейинги авлод ҳатто учратмаган Пайғамбарларга бўлган муҳаббати, уламоларга бўлган муҳаббат, солиҳ ва барча тавҳид аҳлига бўлагн муҳаббат. «Ал-Баро» эса – меҳр ва муҳаббатнинг йўқлиги, Аллоҳ ёмон кўрадиган нарсаларни ёмон кўришдир. Масалан, куфр, гуноҳлар, ёки куфр ва гуноҳлар қилаётган инсонлар. Яъни, Аллоҳни ғазабини келтирувчи барча нарсалар.\nКофирларга нисбатан дўстлик ва муҳаббат эса таъқиқлангандир. Бундай муносабат «Мувалатул-куффар» деб номланади. Бу сўз, амал ва ниятларда намоён бўлади (Қаранг: «Китабул-ийман» 145).\nШайх Усаймин раҳимаҳуллоҳ дедилар: «ал-Мувало – бу кофирларга куфрлари сабабидан ёрдам бериш ва қўллаб қувватлашдир!» (Қаранг: «Лиқаат Бабул-мафтуҳ» № 20).\nШариатда кофирларга нисбатан қўлланувчи «ал-мувало» сўзидан уларни яхши кўриш ва динларидан рози бўлиш, яъни кофирларнинг куфрларига рози бўлиш тушунилади (Қаранг: «Тафсир ат-Тобарий» 6/277, «ал-Муҳалла» 8/35, «Аҳкаму аҳлиз-зимма» 1/67-69).\nАллоҳ азза ва жалладан динига нусрат беришини, калимасини олий қилишини ва душманларини хор қилишини сўраймиз. Пайғамбаримиз Муҳаммад соллаллоҳу алайҳи ва салламга, оиласи ва асҳобларига Аллоҳнинг салавот ва саломлари бўлсин.\n/ Кутубхона / Ақида / «ал-Вало вал-Баро»нинг Исломдаги ўрни\nBismillah! Albatta bu kabi maqolalarni yozishingizga sabab al-valo(mo’minlarga bo’lgan muhabbat do’stlik) sabab bo’ldi deb o’ylayman. bugungi kunda arab tilini bilmaydigan, ko’plab (arab tilida yozilgan) saxix kitob va risolalardan g’arib bo’lgan birodarlarimizga, bu kabi maqolalar albatta foyda beradi deb umid qilaman. Alloh bu maqolalarni yozishga vaqtlarini sarf qilgan birodarlarimizni ko’p yaxshliklar bilan mukofotlashini duo qilib birodaringiz ….


Агар ҳаёт бўлганида... » Скачать музыку бесплатно новинки музыки 2016-2017\nАгар ҳаёт бўлганида...\nКомментариев: 0 Просмотров: 257 Дата: 12-01-2016, 18:52 Бугун 12 январь. 2016 йилнинг ўн иккинчи куни. Бугун “Оқ-тепа” футбол клуби учун 15 йиллик ҳаётини бағишлаган марҳум Фарҳод Абдурасуловнинг таваллуд топган куни. Бугун Фарҳод Абдурасулов ҳаёт бўлганида 52 ёшни қарши олган бўлар эди. Афсус... Умрини миллионлар ўйинининг ривожи учун бағишлаган инсонга бу кунларни кўриш насиб қилмаган экан. Бугун “Оқ-тепа” футбол клуби раҳбарияти, жамоа аъзолари Фарҳод Абдурасуловни чуқур эҳтиром билан ёдга олди. МАЪЛУМОТ УЧУНФАРҲОД АБДУРАСУЛОВ АБДУНАБИЕВИЧТуғилган санаси: 12.01.1964 йилВафот этган санаси: 03.10.2015 йилТуғилган жойи: Тошкент шаҳриФутболчиликдаги амплуаси: ҳимоячи“Спартак” ва “Чиғатой” футбол мактаблари тарбияланувчиси.Биринчи мураббийлари: Маъруф Акбаров, Сергей Арутюнов.Ўйнаган жамоалари: “Соҳибкор” (Халқобод, 1981-1986 йиллар), “Хонқа” (Хоразм, 1987-1988 йиллар), “Диёнат” (Тошкент, 1989-1990 йиллар), “Атласчи” (Марғилон, 1991-1992 йиллар), “Чирчиқ” (1993-1994 йиллар), “Роҳат” (Қибрай, 1995-1997 йиллар), “Шайхонтоҳур” (ўйновчи мураббий, 1997-1999 йиллар). 2000 – 2015 йиллар оралиғида “Оқ-тепа” жамоасида ишлаган. 15 йил давомида клубда жамоа бошлиғи, маъмури, болалар футбол мактаби директори, мураббийи ва бош мураббийи лавозимларида фаолият кўрсатган. Шогирдлари: Шаҳзод Нурматов (“Металлург”), Алишер Шоғуломов (“Олмалиқ”), Берумий Абдунабиев (“Оқ-тепа”), Никита Павленко (“Олмалиқ”), Сардор Қобулжонов (“Бухоро”), Умид Зуфаров. Категория: Спорт Нашли ошибку?


“ Ғайб (яширин иш ва нарсалар) калитлари Унинг ҳузуридадир. Уларни Ундан ўзга билмас…  ” деб марҳамат қилган.\n“(У) ғайбни билувчидир. Бас, Ўз ғайбидан бирор кимсани хабардор қилмас. Фақат Ўзи рози бўлган (танлаган) пайғамбарнигина (икки дунёнинг баъзи сирларидан огоҳ этар). Бас, албатта, У (Аллоҳ) (ҳар бир пайғамбарнинг) олдидан ҳам, ортидан ҳам кузатувчи (фаришта) йўллар  ”, –деб марҳамат қилган. Демак Алло таоло ҳатто пайғамбарларига ҳам барча ғайб ишларни билдирмас экан. Фолбинларга батириқа аъло билдирмайди.\n“Улар Аллоҳнинг изнисиз ҳеч кимга зарар етказа олмайдилар” .


ЎЗБЕКИСТОН РЕСПУБЛИКАСИ ОЛИЙ СУДИМАРҲУМ РУҲИНИ БЕЗОВТА ҚИЛГАН ФИРИБГАР from\nМАРҲУМ РУҲИНИ БЕЗОВТА ҚИЛГАН ФИРИБГАР\nОдатда, фирибгарлар турли йўллар билан одамларни алдаш ёки ишончни суиистеъмол қилиш орқали ўзгаларнинг мулкини ёхуд мулкий ҳуқуқини қўлга киритади. Улар содир этган жиноятини хаспўшлаш учун ҳеч нарсадан тап тортмайди. Шундайлардан бири марҳум оғайнисининг руҳини безовта қилган Фарғона шаҳрида яшовчи Улуғбек Абдусаматов (исм-шарифлар ўзгартирилган) дир.\nЭндигина навқирон 30 ёшни қарши олган Улуғбек маҳалладоши Шамсиддин Мамарасуловни чув туширди.\nГап шундаки, Ш. Мамарасулов 2016 йилда «Аkfaplast» русумли пластик эшик ва ромлар ишлаб чиқарувчи дастгоҳни 18 миллион сўмга сотиб олган эди. Бироқ орадан бир йил ўтиб, қизининг кўзини даволатиш учун пул зарур бўлиб қолади. Шамсиддиннинг дастгоҳни сотмоқчи бўлганидан хабар топган У. Абдусаматов 2017 йил 24 август куни пайвандлаш ишлари ва турли дастгоҳларни ясаш билан шуғулланувчи Пўлатжон Тешабоев (айни пайтда у марҳум. Шу боис ишнинг унга нисбатан қисми Жиноят процессуал кодексининг 83-моддаси 2-қисмига асосан тугатилган) ни харидор сифатида таништиради.\n— Хуш келибсизлар!, — дея уларни уйига таклиф қилади рўпарасида фирибгар турганини хаёлига ҳам келтирмаган мезбон.\nХаридорлар ҳовлида турган дастгоҳни обдон кўздан кечиришгандан сўнг мезбон билан савдолашиб, унинг баҳосини 26 миллион сўмга келишишади.\n— Пулини икки ой ичида оласиз, — дейди «харидор» савдодан кейин ўз шартини қўйиб.\nУлуғбек Ш. Мамарасуловни ишонтириш мақсадида тилхат ёзиб беради.\nОрадан уч-тўрт кун ўтгач, ҳақдор У. Абдусаматовга қўнғироқ қилиб, дастгоҳни сотган-сотмаганини сўрайди. Бунга жавобан Улуғбек дастгоҳнинг нархи қимматлиги учун харидорлар олмаётганини, бироз сабр қилиб турса, сотиб беришини айтади.\nБир ойдан кейин Шамсиддин яна унга қўнғироқ қилганда Улуғбек гапни бутунлай бошқа ёққа буради:\n— Қувалик бир фермер билан танишиб қолдим. Йигирма бош қора моли бор экан, даромади ҳам дурустгина. Менга ҳам мол боқиш ва сотиш билан шуғилланишни маслаҳат берди. Шу ишни иккаламиз биргаликда бошласак-чи? Нима дейсиз?\n— Яхши бўлар эди, — дейди ҳали унга нисбатан ишонч билан юрган Ш. Мамарасулов.\n— Хўп десангиз, бунга ўғилларингиз Россиядан юбораётган пулларни тикинг. Сира ютқазмайсиз, — дея Шамсиддиннинг қизиқишини янада орттиришга уринади фирибгар.\nУлуғбек Шамсиддинни шундай аврайдики, у қандай қилиб розилик берганини билмай қолади.\nШундан сўнг икковлон Қува туманига бориб, фермернинг чорва молларини кўришади.\n— Ўн бош қорамол сотиб оламиз, — дейди Улуғбек фермерга.\nҚисқа савдолашишдан кейин Шамсиддин фермернинг қўлига 3 000 АҚШ долларини тутқазади.\n— Молларни кейинроқ олиб кетамиз, — дейди «уддабурон» қайтар чоғида.\nОрадан кун, ҳафта, ой ўтса-да, қорамоллардан дарак бўлавермагани боис Шамсиддин Улуғбекка қўнғироқ қилиб, молларни олиб келган-келмаганини сўрайди.\n— Молларни ҳали олиб келолмадим. Яна пул зарур. Фермер қолган молларини ҳам сотмоқчи. Биратўла ҳаммасини олиб келамиз…\nАфсуски, Улуғбек шу тарзда Ш. Мамарасуловни лақиллатишда давом этади.\n2018 йилнинг май ойига қадар яна 5 500 АҚШ доллари ва олти ярим миллион сўмини қўлга киритади. Фирибгар Шамсиддинни юпатиш учун ҳар ҳафтада унинг уйига 2-3 килограмдан гўшт олиб келиб туради.\nХуллас, Улуғбек Шамсиддинни 120 182 770 сўмга чув тушириб, турли важ-карсонларни рўкач қилиб юраверади. Охир-оқибат тоқати тоқ бўлган Шамсиддин Мамарасулов ҳуқуқни муҳофаза қилувчи идораларга мурожаат қилиб, фирибгардан пулларини ундириб беришни сўрайди. Шундан сўнг Улуғбек Абдусаматовга нисбатан жиноят иши қўзғатилди ва у жиноят ишлари бўйича Фарғона шаҳар судида кўриб чиқилди.\nНомардликни қарангки, суд мажлисида Улуғбек ўз қилмишини хаспўшлаш мақсадида 2018 йилда вафот этган Пўлатжон Тешабоевнинг руҳини безовта қилишдан ҳам қўрқмади. У 26 миллион сўмлик дастгоҳни П. Тешабоевнинг бошқа шахслардан бўлган қарзини тўлаш учун бериб юборганини маълум қилди. Бироқ Шамсиддин ва марҳумнинг онаси Норинисо Тешабоева буни тўлиқ инкор этишди.\nНоринисо опанинг таъкилашича, ўғли Пўлатжон Тешабоев 2018 йилнинг 26 июнь куни юрак хасталиги туфайли вафот этган. Она ўғлининг қилаётган ишларидан доимо хабардор бўлган. Яъни марҳум ўз устахонасида пайвандлаш ишлари ва турли дастгоҳларни ясаш билан шуғулланган.\nУлуғбек 2019 йилда Пўлатжоннинг ўлим гувоҳномасини сўраб келганида бояқиш она унга ўғлини ўзининг қинғир ишларига аралаштирмаслигини тайинлаган ва марҳумнинг ўлим гувоҳномасини фирибгарга бермаган. Чунки марҳум П. Тешабоев ўзига тўқ бўлиб, ҳеч кимдан қарздор бўлмаган.\nОлий суд Пленумининг 2006 йил 3 февралдаги «Судлар томонидан жиноят учун жазо тайинлаш амалиёти тўғрисида»ги қарори 37-бандида судлар нафақат шахс жиноят содир этиш вақтида кўзлаган мотив ва мақсад, айб шакли ва даражасини, балки айбдорнинг шахси, жиноят иштирокчилари орасидаги роли, жиноят содир этилиш пайтидаги ёки содир этилганидан кейинги хулқ-атвори, жиноятни содир этиш сабаблари ва бунга олиб келган шарт-шароитни ҳам эътиборга олиши лозимлиги белгиланган. Шу боис суд судланувчининг важларини жавобгарлик ва жазодан қутулиш, шунингдек, жабрланувчига етказилган моддий зарарни қоплашдан бўйин товлаш мақсадида келтирилган, деб ҳисоблади ва унга танқидий баҳо берди.\nНатижада Улуғбек Абдусаматов Жиноят кодексининг 168-моддаси 4-қисми «а» банди билан айбдор деб топилиб, 6 йил муддатга озодликдан маҳрум этилди. Бундан ташқари суд ҳукмида судланувчидан жабрланувчига етказилган моддий зарарни ундириш ҳам белгиланди.\nХулоса ўрнида шуни алоҳида қайд этиш лозимки, ишонч инсонларни бир-бири билан боғлаб турувчи илоҳий риштадир. Бинобарин, бу муқаддас туйғунинг қадрига етиш инсонийлик мезонларидан биридир.\nжиноят ишлар бўйича\nФарғона шаҳар суди судьяси


Трамп чегарадаги девор учун сўнгги чорасини ишга солмоқчи | Qalampir.uz\nТрамп чегарадаги девор учун сўнгги чорасини ишга солмоқчи\nОлам\t15 Февраль 2019 17:20 5751\nАҚШ президенти Дональд Трамп Мексика билан чегарада девор қуришга маблағ олиш учун мамлакатда фавқулодда вазият жорий қилмоқчи. Бу ҳақда Оқ уй расмий вакили Сара Сандерс Twitter’даги саҳифасида маълум қилди.\nШунингдек, Трамп “шатдаун” қайта бошланмаслиги учун давлат бюджетининг муроса лойиҳасини ҳам имзолайди.\nКутилаётган фавқулодда вазият АҚШ фуқароларининг ҳуқуқлари ёки қонунларнинг амал қилишини чекламайди. Бироқ президентга Конгресснинг рухсатисиз девор қурилишига маблағни олиш имконини беради.\nМаълумот учун, Республикачилар ва Демократлар АҚШ давлат бюджети лойиҳаси бўйича келишувга эришганди. Бу келишув мамлакатда қайта бошланиши мумкин бўлган “шатдаун”нинг олдини олиш учун амалга ошганди.\nБюджет лойиҳасида девор қурилиши ҳисобга олинган, бироқ Трамп хоҳлаганидек 5,7 млрд доллар эмас, 1,375 млрд доллар ажратиш кўзда тутилган.\nБу лойиҳа Трампга маъқул бўладими, йўқми ҳозирча номаълум.\n27 Февраль 13:17 43113\n27 Февраль 17:49 16739\n27 Февраль 18:27 15138\n27 Февраль 14:58 13578\n26 Февраль 20:43 12607


АҚШдаги 11 сентябрь фожиасига 15 йил тўлди - - - www.Voydoda.com - Развлекательный портал -\nАҚШдаги 11 сентябрь фожиасига 15 йил тўлди\n11 Сен 2016(15:43)\n9/11 фожиаси оқибатида 3000га яқин одам ҳалок бўлиб, 6300 киши жароҳатланган эди.\nБугун, 11 сентябрь санаси АҚШ тарихида фожиали кун сифатида тарихда қолган. Бундан роппа-роса 15 йил муқаддам Нью-Йорк шаҳрида иккита осмонўпар эгизак бинога ва мамлакат Мудофаа вазирлиги (Пентагон) биносига уюштирилган ҳужум натижасида уч мингга яқин одам ҳалок бўлди, 6300 киши жароҳатланди.\nЎшанда “Ал-Қоида” террористик ташкилотининг 19 аъзоси томонидан ўғирланган American Airlines ва United Airlines авиакомпанияларига тегишли бўлган самолётлар Нью-Йоркда Жаҳон савдо марказининг 110 қаватли эгизак биноларига келиб урилди, бошқа бир самолёт Вашингтондаги АҚШ мудофаа вазирлиги биносига қулаб тушди, яна бир самолёт эса Пицбург шаҳридан бир неча юз метр нарига тушган. Жами ҳалок бўлган 2977 кишининг (19 нафар террорчидан ташқари) 246 нафари ўғирланган самолёт йўловчилари ва экипаж аъзолари, 2606 нафари эгизак бинолар ичида ва ташқарисида бўлган одамлар, 125 нафари Пентагондаги ходимлар бўлган. Теракт оқибатида АҚШ фуқароларидан ташқари, 91 мамлакат вакиллари ҳам қурбон бўлган.\nМудҳиш теракт оқибатида етказилган зарар 36 миллиард долларга тенг бўлди, вайрон бўлган иккита эгизак бино жойлашган ҳудудни тозалаш учун саккиз ойдан ортиқ муддат сарфланди. Мудофаа вазирлигининг шикастланган ғарбий қаноти 2002 йил сентябригача қайта тикланди.\nМазкур фожиалар хотирасига 11сентябрь АҚШда Ватанпарварлик ва ибодатлар куни сифатида нишонланади. Федерал биноларнинг барчасида шу куни давлат байроқлари туширилади.\n9/11 да иштирок этган 19 нафар террорчининг шахси аниқланди. Улар БАА, Ливан, Миср ва Саудия Арабистони фуқаролари эканлиги маълум бўлди. Бу шахслар “Ал-Қоида” террорчилик ташкилотига алоқадор бўлиб, АҚШда қонуний равишда яшаган, уларнинг баъзилари эса Америка учувчилик мактабларида таҳсил олган.\nАмалга оширилган терактларни мамлакат хавфсизлиги учун катта таҳдид деб баҳолаган Вашингтон “Ал-Қоида” ташкилотини таг-томири билан яксон қилиш мақсадида 2001 йил октябрида Афғонистонга Буюк Британия билан биргаликда қўшин киритди. АҚШ махсус кучлари 2011 йилнинг 2 майида Покистоннинг Абботобод шаҳрида олиб борган “Нептун найзаси” операцияси натижасида “Ал-Қоида” раҳбари Усама бен Ладен ўлдирилди.\nТеги: АҚШдаги 11 сентябрь фожиасига 15 йи


Finance.uz - Ягона транспорт картаси: имкониятлари ва ишлаш тартиби\nЯгона транспорт картаси: имкониятлари ва ишлаш тартиби\nЎзбекистонда ягона транспорт картаси ишга туширилди. Янги автоматлаштирилган тўлов тизими Вазирлар Маҳкамасининг тегишли қарори ижросини таъминлаш доирасида жорий этилмоқда.\nЛойиҳанинг амалдаги инвесторлари Uzcard, Алоқабанк ва Транспорт вазирлиги ҳисобланади, «Avtomatlashtirilgan transport to’lov tizimi operatori» МЧЖ (ATTO) эса лойиҳани амалга ошириш билан шуғулланмоқда.\nЯгона транспорт картаси ҳозирча Тошкент шахридаги 30та автобус бекатларида ва метро бекатларида сотувга чиқарилди. Хозирги кунда 800 дан ортиқ автобуслар янги тўлов усулини қабул қиладиган мобил тасдиқлаш (валидатор) ускуналари билан жиҳозланган.\nКарталарни ўша сотув жойларида, шунингдек, UzCard иловаси орқали тўлдириш мумкин.\nТўловни амалга ошириш учун махсус картани қурилмага яқин олиб келиш кифоя - тўлов сониялар ичида тўловни амалга ошади. Хавфсизлик таъминлаш мақсадида битта карта орқали кетма-кет икки марта тўлов қилиб бўлмайди. Кейинги тўловни амалга ошириш учун 6 дақиқа кутиш керак. Шундан кейин қайта тўловни амалга оширишингиз мумкин.\nЯнги тизимдан метрода ҳам фойдаланиш мумкин. Кассаларда янги картани сотиб олиш ва уни тўлдириш мумкин. Метродаги турникетлар янги тизимда ишлай олиши учун босқичма-босқич янгилаб борилади.\nЯнги тўлов тизимида соатбай тарифлар ҳам амалда бўлиши кутилмоқда. Энди, йўловчилар транспорт воситасида юрган вақти учун тўлаши мумкин бўлади.\nЯнги карта универсал бўлиб, у орқали баъзи бир кичик тўловларни амалга ошириш мумкин бўлади. Масалан, автотураргоҳлар, кичик тўловлар ва товарларга тўлов қилиш имкони бор.\nИкки босқичда амалга ошириладиган лойиҳа қиймати 12 миллион долларга баҳоланмоқда. Асосий инвесторлар:\nUzCard — 6 миллион доллар,\nАлоқабанк — 3 миллион\nТранспорт вазирлиги — 3 миллион доллар


Телефондаги нотаниш йигитга кўнгил қўйдим, кейин билсам... - 28 Сентября 2016 - www.SheJoT.CoM\nГлавная » 2016 » Сентябрь » 28 » Телефондаги нотаниш йигитга кўнгил қўйдим, кейин билсам...\nТелефондаги нотаниш йигитга кўнгил қўйдим, кейин билсам...\nБугун алоқа воситалари жуда кўп. Албатта, уларнинг ижобий томонлари жуда бисёр. Афсуски, танганинг икки томони бўлгани каби, уларнинг салбий жиҳатига ҳам кўз юма олмаймиз. Исм-шарифини сир тутишимизни сўраб мактуб йўллаган мухлисамизнинг дил кечинмалари айнан шу сўзлашув воситалари билан боғлиқ. Ўйлаймизки, бугун бу синглимизнинг кечмишларига ўхшаш воқеалар ҳар қадамда учрайди: кимдир суйган, кимдир куйган. Лекин ҳамма ҳам бундан тўғри хулоса чиқара олмайди. Ушбу ҳодиса кимларгадир сабоқ бўлса ажабмас...\n"Умримиз шу қадар қисқаки, қандайдир олисдаги бахтни кутиб яшаш учун етарли эмас. Ундан кўра, баъзида олдимиздаги, ёнгинамиздаги бахтни ҳис қилиб яшаш бизга кўпроқ шодлик беради. Қайсидир қилаётган ёмон ишларимиз гуноҳ эканлигини биламиз, аммо билиб туриб қўл урамиз. Энг ёмони, билиб, яна давом эттираверамиз...\nБу ҳислар, бу фикрлар айни дамда менинг бошимда айланади. Тинимсиз чарх уради ва гўё пилла қурти ўз ипига ўралгани каби, мен ҳам ўз дардимга ўралавераман, ундан чиқиб кетолмайман, йироқлашолмайман. Ўйлаганим сари боши берк кўчага кириб қолганга ўхшайман. Бировга тиш ёриб айтолмайман. Айтгим келади, аммо...\nЯхшиям, "Юрагимда сақлаганларим...” бор...\nДугонамнинг нозли сўзлаши ва менга қараб кўз қисиб қўйишидан йигит киши эканлигини пайқадим. Йигит нима деди билмадим-у, дугонам "қулоққа лағмон илиш”ни бошлаб юборди:\n— Кимга қўнғироқ қилаётганингизни билмайсизми? Ҳа-а-а... Мен "Адашиб тушган йигитларни рўйхатга олиш ва тўғри йўлга солиш” компаниясининг бошлиғиман... Ҳм... Йўқ. Компания хизмати пуллик. Ҳар адашиб тушганингизда ҳисоб рақамимизга ёки мана шу рақамга минг сўм ташлаб қўйишингиз шарт. Арзон дейсизми?.. Албатта, бир адашган банда, қайта-қайта адашаверади ва аввалига ҳар куни кейин кунда икки марта, сўнг ҳар соатда адаша бошлайди. Қарабсизки, сиз арзон деб баҳолаган хизматимиз уни бор-будидан айиради... Нима?.. Ҳа, ҳа биз фақат мижозларнинг манфаатига хизмат қиламиз...\nДугонам гаплашаверди. Мен эса унинг ичидан қайнаб келаётган гаплардан завқланиб кулавердим. Суҳбат тугагач, яна ўз ишимиз билан банд бўлдик. Адашиб қўнғироқ қилган йигитни унутдик. Эртасига кутилмаганда яна нотаниш рақамдан қўнғироқ бўлди.\n— "Адашиб тушган йигитларни рўйхатга олиш ва тўғри йўлга солиш”компаниясими? — деди йигит киши дабдурустдан.\nКечаги суҳбат бирдан ёдимга келмагани боис, "Йўқ” дедим. Бирдан ёдимга тушди ва кулиб юбордим.\n— Компания ходимлари жуда шўхми, дейман? Шўхлик қизболага ярашади. Хўш, нечта адашганни тўғри йўлга солдингиз?\n— Саноғи йўқ. Бу дунёда адашмаган одам бор эканми? — дедим йигит мени дугонам деб ўйлаётганидан завқланиб.\n— Хизмат ҳақи минг сўммиди? Ташладим, минг сўм. Ундан кейин минг сўм эвазига тўғри йўлни топиш зўр-ку! Қани эди, ростмана шундай компания бўлса... Пулини қўярга жой топа олмай қоларди. Чунки дунёда адашмаган инсоннинг ўзи йўқ. Икки оғиз маслаҳат — минг сўм. Минглаб одамлар ҳар куни қўнғироқ қилади. "Хотиним билан уришиб қолдим. Негадир ярашгим келмаяпти. Тўғри йўлни кўрстинг”, дейди бири. "Ўғлим четга ишга кетмоқчи, қайтара олмаяпман. Уни тўғри йўлга солишнинг иложи борми?” дейди бошқаси. Яна бири эса "Уйланганман-у, қизлар билан ҳам гаплашгим келаверади-да”... дейди. Менимча, шундай дегувчилар кўп бўлади. Агар сиз уларга "Тўғриси, ҳар куни ўнта қизга қўнғироқ қилинг. Охири безиб кетиб, ўзингиз бу йўлдан қайтасиз”, десангиз борми, мижозларингиз янада ошади...\n— Албатта. Менинг ҳам хотиним, иккита ўғлим бор. Лекин негадир нотаниш қизларга қўнғироқ қилиб суҳбатлашиш жону дилим, — ҳеч нарсани яширмади у.\nМен эса бирдан дедим:\nХуллас, у алоқани узишимга йўл қўймади. Эртасига ҳам, индинига ҳам худди ростмана компания хизматидан фойдаланаётгандек, телефон рақамимга минг сўм ташлайди-да, гаплашаверади. Мен ҳам ҳеч нарса дея олмайман. Лекин оиласи борлиги учун бу суҳбатга чек қўйишим кераклигини яхши билардим. Шундай қилдим, ҳам. У эса дарҳол хабар йўллаш йўлига ўтди. Очиғи, гаплашмаганимга қўймади. Суҳбатлаша-суҳбатлаша унда учрашиш истаги ҳам пайдо бўлди. Бир-биримиздан қаерда яшашимизни сўрадик. Энг қизиғи, биздан сал нарида, узоқроқ қўшнимиз десак ҳам бўларкан...\n— Бошқа менга қўнғироқ қилманг! Бу учрашув биринчи ва охиргиси. Яна, биздан у қадар узоқ бўлмаган "дом”да эканмиз. Шаҳар бўлгани боис, бир-биримизни билмаганмиз. Қишлоқ ё маҳалла бўлса, бунақа бўлмасди. Юзхотир қилиб ҳам гаплашмасдингиз.... — дедим дангалига кўчиб.\nОрадан кунлар ўтди. Мен бора-бора унга ўргана бошладим. У эса ҳамон қўнғироқ қилишдан чарчамасди. Суҳбатимиз узоқ чўзиладиган бўлди. Бир-икки кун суҳбатлашмай қолсак, бир-биримизни соғинардик. Гап-сўзимиз кўпроқ ҳазил-ҳузулдан иборат бўлар, жиддий гаплашишга юрагим бетламасди.\n"Нега у билан гаплашяпман? Нега танишдим? Бундан не наф? Бирибир турмуш қурмасак, бахтли бўлмасак... У хотини, икки ўғлидан воз кечиб, сенга уйланармиди? Шуни била туриб, нега гаплашишда давом этасан?”\nЁз чилласи. Унга ўзим қўнғироқ қилдим. Аёл кишининг "Ало?” деган мулойим овози эшитилди. Қотиб қолдим.\n— Исмим... — аёлнинг мулойим ва ширин муомаласи мени тилга киритганди.\n— Гапиринг. Улар келгунча танишиб турайлик...\nАёл билан анчагина "сан-ман”га бордик...\n"Эсинг борида этагингни йиғиштир! Унут уни! У учун шунчаки эрмаксан! Ўзингни қўлга ол!”\nКатегория: HIKOYALAR / ХИКОЯЛАР | Просмотров: 753 | Добавил: iphone | Рейтинг: 0.0/0


Бобур ижодига французларнинг эҳтироми - zarnews.uz\nБобур ижодига французларнинг эҳтироми\nЗаҳириддин Муҳаммад Бобур ўзининг “Бобурнома” асари билан жаҳоннинг машҳур тариxнавис олимлари қаторидан жой олган.\nШарқшунос олимлар томонидан Бобур ижодини ўрганиш, у ҳақда тадқиқотлар ёзиш XVIII асрнинг иккинчи ярмида ривожланди. XIX асрга келиб эса Европа, айниқса, француз шарқшунослигида унинг асарларини таржима қилиш борасида янги давр бошланди. Бу йилларда “Бобурнома”ни француз тилига таржима қилиш, унинг матн xусусиятларини ўрганиш, сиёсий-тариxий аҳамиятини баҳолашда француз олимлари эътиборга молик тадқиқотлар қилди.\nЖумладан, “Бобурнома”ни француз тилига таржима ва тадқиқ қилишга шарқшунос олим Анри Жюл Клапрот (1783-1835) биринчилардан бўлиб киришди. 1824 йил А.Клапротнинг “Султон Бобур ёxуд “Бобурнома” тариxига оид кузатишлар” номли мақоласи чоп этилди.\nXIX асрнинг 60-йилларида француз лексикографи Пер Ларуснинг кўп жилдли “XIX аср француз қомусий луғати” (“Grand Larousse universal du XIX siecle”) нашр этилди. Ундаги “Заҳириддин Муҳаммад Бобур” мақоласи диққатга сазовор. Мақола муаллифи “Бобурнома” матни бадиийлиги xусусида мулоҳаза юритар экан, аниқ xулосалар чиқаришга ҳаракат қилди.\nБобур меросини ўрганиш, “Бобурнома”ни таржима қилишда француз туркологи, француз коллежи туркий тиллар кафедраси мудири, Санкт-Петербург фанлар академияси муxбир аъзоси Анри Паве де Куртейл салмоқли ҳисса қўшди. Профессор А.Паве де Куртейлнинг олимлик фаолиятида у тузган “Шарқий туркий тиллар луғати” (“Dictionnaire de turk orientale”.-Paris,1870) ёxуд “Алишер Навоий, Заҳириддин Муҳаммад Бобур ва Абулғози Баҳодирxон асарларини ўқиш учун изоҳли луғат” алоҳида аҳамиятга молик.\nПаве де Куртейлдаги катта тайёргарлик, эски ўзбек тили ва адабиётидан эгаллаган пуxта билим уни “Бобурнома” асарини таржима қилишга ундади. 1871 йилда “Бобурнома”нинг Паве де Куртейл томонидан қилинган таржимаси икки жилдда нашрдан чиқди («Memoire de Baber»(Traduit pour la premiere fois sur le texte djagatai par A.Pavet de Courteille.-edition, 1871).\n“Бобурнома”нинг тили xалқ тилига, ўша даврда ижод қилган йирик шоирлар ва адиблар тилига яқин бўлган. Бу xусусда Паве де Куртейл шундай ёзади: «Бобур тили усмонли турк тили эмас, балки соф туркий тил (ўзбек тили) бўлиб, ҳар қандай араб ва форсий иборалардан холидир. Бу тил шоир Лутфий ва Навоий, Султон Ҳусайн ва Мир Ҳайдар тили бўлиб, жуда содда, бой ҳамда ифодалидир”.\nПаве де Куртейл Заҳириддин Муҳаммад Бобурнинг меросини Францияда ўрганиш ва тарғиб қилишда катта ҳисса қўшиб, “Бобурнома”нинг таржимони сифатида машҳур бўлди. Олим бошлаган бу хайрли иш сўнгги йилларда унинг ватандошлари томонидан изчил давом эттирилди.\n1983 йил ЮНЕСКО қарори билан Бобур таваллудининг 500 йиллиги кенг нишонланди. Бу қутлуғ санага француз олимлари ҳам ажойиб туҳфа тайёрлади. Париждаги “Publication orientaliste de France” нашриёти “Бобурнома”нинг янги французча таржимасини “Бобур китоби» (Le livre de Babour) номи билан чоп этди.\nА.Ж.Клапрот, А.Лонгпере, М.Лангле, А.Паве де Куртейл, Ф.Гренард, Баке-Граммон каби тадқиқотчи ва таржимонлар Бобур меросини тариxий этнографик ҳамда лингвистик жиҳатдан тавсиф қилишда Европада бобуршуносликнинг ривожига муносиб ҳисса қўшди.\nАйтиб ўтиш керакки, Бобурнинг ўзбек, араб ва бошқа туркий xалқлар шеърияти қонуниятларини ўрганишда муҳим аҳамиятга молик бўлган “Аруз рисоласи” қўлланмасининг бир нусxаси Париж миллий кутубxонасида сақланади.


Мураббийликни эплолмаган машҳур футболчилар - 26 Марта 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nСуббота, 2017-10-21, 5:51 PM\nГлавная » 2016 » Март » 26 » Мураббийликни эплолмаган машҳур футболчилар\nҲаммаси футболчининг ўзига боғлиқ. У мураббийликни ихтиёр этдими, унга руҳан ўзини тайёрлаши керак.\nФутболчилик даврида жаҳон тан олган даражадаги юлдузга айланган инсонларнинг кўпчилиги фаолиятларини мураббийлик соҳасида давом эттиришни истаганларида омадсизликка юз тутганлар. Франция термасининг афсонаси ҳисобланган Зайниддин Зиданнинг «Реал» бошқарувидаги дебют учрашуви эса аксинча натижани кўрсатди: мадридликлар «Депортиво» дарвозасига нақд 5та жавобсиз тўп йўллашди. Умуман оладиган бўлсак, мадридликлар Зидан бошчилигида 11 та ўйин ўтказган бўлсалар, унинг нақд 8 таисда зафар қучдилар. Қуйида футболчилик даврида буюк бўлган, бироқ мураббийликда муваффақиятсизликка учраган 5 юлдуз ҳақида фикр юритмоқчимиз.\nМураббийлик фаолияти: «Ньюкасл» (8 ўйин: 1 ғалаба, 2 дуранг, 5 мағлубият).\nТуманли ўлкада янги вазифада муваффақиятсизлик аламини тотган афсонавий футболчилар етарлича топилади ва Бобби Чарльтон, Тони Адамс, Пол Гаскойн кабиларни улар сирасига киритиш мумкин. Алан Ширердай туғма истеъдод эгаси, «бомбардир», Англия премьер-лигасида 11 бор хет-трикка эришган юлдуз ҳам омадсиз мураббийлардан. Ширер шунингдек, АПЛ (260та гол) ва «Ньюкасл»нинг энг яхши тўпурари (206 та гол) эди. Ўз даврида энг юқори кўрсаткични кўрсатган (ҳар бир ўйинда ўртача 0,6та гол) футболчи «Ньюкасл»ни бир неча бор оғир вазиятлардан олиб чиққанди. У 2009 йилда «Ньюкасл»га - карьерасининг 10 йилини бағишлаган жамоага бош мураббий этиб тайинлангач эса, клубни премьер-лигада сақлаб қола олмади. Ширер жамоасида ғалабалар фоизи энг паст - 12 бўлди. 2008/09-йилги мавсум охирида «Ньюкасл» инглиз футболи юлдузи бошчилигида 8 учрашувда майдонга тушди ва 24 имкониятдан 5 очкони қўлга киритолди, холос. Шундан сўнг, Алан Би-Би-Сига қайтди ва эксперт сифатида фаолиятини давом эттирди. Ўшандан кейин Ширер ҳеч қачон мураббийлик курсисига ўтирмади.\nМураббийлик фаолияти: «Милан» (39 учрашув: 14 ғалаба, 13 дуранг, 12 мағлубият).\nСуперПиппо Мадриднинг «Реал»и бошқарувида турган инсон билан яхши таниш - улар қачонлардир «А» сериясида Туриннинг «Ювентус» жамоаси билан бирга «давру даврон суришган». Янги аср бошларида эса бошқа-бошқа йўллардан кетишди: Зидан «Сантьяго Бернабеу»ни тиз чўктиришга йўл олган бўлса, Индзаги «Милан»га кетди. Айнан Индзагининг дубли «россонерлар»га Чемпионлар Лигасининг 2006/07-йилги финалида «Ливерпул»га қарзларини қайтаришда кўмаклашди ва футболчи фаолияти давомида иккинчи бор кубокни боши узра баланд кўтариш имконига эга бўлди.\n2012 йилда футболчилик карьерасига нуқта қўйган ўйинчи келгуси фаолияти ҳақида узоқ ўйламади: Италия футболи афсонаси 2 йил «Милан» ёшларига мураббийлик қилди, сўнг "қизил-қоралар”га бош бўлди. Ўсиб келаётган авлод билан Филиппо тез тил топишган бўлса-да, катта ёшдаги футболчилар билан бу масалада қийинчиликларга дуч келди. Балки, Индзагига билим ва мураббийлик тажрибаси етишмагандир. Нима бўлганда ҳам, СуперПиппо учун қадрдон клубини улкан чўққиларга олиб чиқиш армон бўлиб қолди. Ёш мутахассисга шогирдлари билан мавсум давомида барқарор ўйин намойиш қилиш насиб қилмади, аслида ҳаммаси эса жуда яхши бошланганди - «Лацио» устидан 3:1 ҳисобидаги ишончли ғалаба билан.\nМураббийлик фаолияти: «Рапид» (Вена) (32 учрашув: 9 ғалаба, 9 дуранг, 14 мағлубият);\nБундан ташқари унинг раҳбарлигида Венгрия термасида 28 учрашув: 11 ғалаба, 3 дуранг, 14 мағлубият; «Атлетико Паранаэнсе» 7 учрашув: 5 ғалаба, 2 дуранг; «Маккаби Нетания» 45 учрашув: 19 ғалаба, 14 дуранг, 12 мағлубият; Болгария термаси 11 учрашув: 3 ғалаба, 3 дуранг, 5 мағлубият билан якунланган.\nНемис ҳимоячиси футболчи сифатида деярли ҳамма нарсага эришди. 1990 йилдаги «Олтин тўп» эса ҳақли равишда унинг шахсий муваффақиятларига берилган эътироф бўлди.\n5 мундиални кўрган Маттеус мана 15 йилдирки мураббийлик қозонида қайнаяпти. Оз бўлмаган фурсат ичида 54 ёшли мутахассис Сербия ва Черногория биринчилигида чемпионлик унвонига эга бўла олди, холос. Аниқроғи, бир йил давомида мамлакат футболи етакчиси ҳисобланган Белграднинг «Партизан» клубини олтин медалларга олиб келди. Аммо бу 2003 йилда бўлганди. Шундан сўнг, Маттеус 4 клуб ва 2 миллий терма жамоада муваффақиятсиз фаолият олиб борди. Натижа бўлмаганидан сўнг иш берувчилар билан зиддиятгача борди. Масалан, Венгрия термасидан ҳайдалгач, ушбу юрт футбол федерациясини аёвсиз танқид остига олди.\nМураббийлик фаолияти: Болгария термаси (15 учрашув: 6 ғалаба, 6 дуранг, 3 мағлубият); «Сельта» (16 учрашув: 7 ғалаба, 1 дуранг, 8 мағлубият); «Мамелоди Сандаунз» (30 учрашув: 16 ғалаба, 8 дуранг, 6 мағлубият); «Литекс» (54 учрашув: 30 ғалаба, 10 дуранг, 14 мағлубият)\nКаталониянинг «Барселона» клуби мухлисларининг суюкли футболчиси 90-йиллар бошларида рақиб клублар ҳимоя чизиғига даҳшат солганди. Унинг мерганлик қобилияти ҳар кимни ҳайратга солар ва «бомбардир»лар рўйхатида ҳамиша етакчи бўлиб келарди. Болгар футболи тарихида энг яхши футболчи ҳисобланган ва 1994 йили «Олтин тўп» совринига муносиб кўрилган Стоичков ҳам мана 10 йилдан ортиқ вақтдирки мураббийлик курсисидан муқим жой ололмаяпти. Йиллар ўтмоқда, бироқ Стоичковнинг бу вазифага муносиблиги ўз исботини топмаяпти. Христога Болгария термаси мураббийи сифатида ўзини синаб кўриш имкони 2 марта берилди, аммо у бошчилигидаги жамоа на 2006 йилдаги ЖЧ саралашида ва на Евро-2008да ўзини кўрсата олди. Шундан сўнг, болгариялик «Сельта»да ишлаган бир неча ой вақт давомида Виго жамоасини Сегундага «ғарқ қилди».\nСтоичковнинг Жанубий Африка чемпионатидаги саргузаштлари ҳам ўта омадсиз кечди. 2013 йил Софиянинг ЦСКА клуби рулини қўлга олганидан сўнг бир ой ўтар-ўтмас, унга чиқиш эшиклари кўрсатилди: у мамлакатнинг энг номдор клуби саналган ЦСКАнинг муаммоларини ҳал этишнинг уддасидан чиқолмади. Ҳозирда 49 ёшли мутахассис АҚШда истиқомат қиляпти ва Мексика спорт канали телеэксперти сифатида ишламоқда.\nМураббийлик фаолияти: «Мандию» (12 учрашув: 1 ғалаба, 5 дуранг, 6 мағлубият)\n«Расинг» (11 учрашув: 2 ғалаба, 3 дуранг, 6 мағлубият); Аргентина термаси (19 учрашув: 14 ғалаба, 5 мағлубият); «Ал-Васл» (22 учрашув: 7 ғалаба, 5 дуранг, 10 мағлубият).\nМарадона – сўзсиз буюк футболчи. Жаҳон футболининг энг таниқли шахсларидан бири. Неапол ва Буэнос-Айресда «Наполи» ва «Боки Хуниорс» мухлислари унга ҳақли равишда энг буюк форвард сифатида қарашарди. Марадона шунингдек, кўплаб совринларнинг эгаси ҳамдир ва уларни бирма-бир санаш учун алоҳида мақола тайёрлаш талаб этилади. Марадонанинг буюклиги унда ўзини мураббий сифатида синаб кўриш истаги туғилганида йўқликка юз тутди. Диегонинг бу соҳадаги фаолияти жанжаллар ва ҳакамлар ишидан норозилик билангина ёдда қолди. Марадона мураббий сифатидаги фаолиятини Аргентинанинг унчалик номи чиқмаган «Мандию» клубида бошлади ва ярим йил ўтар-ўтмас клуб президентига қўл кўтаргани учун ишдан бўшатилди. Мамлакатнинг бошқа бир клуби - «Расинг»да ҳам омади юришмади, бундай фикрни БААнинг «Ал-Васл» жамоасидаги фаолиятига нисбатан ҳам айтиш мумкин. Араб жамоасига Марадона чемпионликни ваъда қилганди, бунинг ўрнига ўзи Амирликларни ташлаб кетди: ўшанда «Ал-Васл» чемпионат етакчисидан қарийб 30 очко ортда бораётганди. Марадонанинг Аргентина терма жамоаси бош мураббийлигига тайинланишини ушбу юрт футболи мухлислари катта қувонч билан кутиб олишганди. Маълум вақт давомида аргентиналиклар кучли ўйин намойиш этмаган ҳолда керакли натижага эришиб юрдилар ҳам, бироқ ЖЧ-2010 чорак финалида Германиядан учралган шармандали мағлубиятдан (0:4) сўнг Аргентина футбол федерацияси мутасаддилари Марадонага яна чиқиш эшикларини кўрсатишди.\nХулоса ўрнида. Аслида юлдуз футболчилардан ҳам яхши мураббийлар кўп чиққан. Валерий Лобановский, Юпп Хайнкесс, Пеп Гвардиола, Диего Симеоне, Луис Энрике... Бу рўйхатни узоқ давом эттириш мумкин. Ҳаммаси футболчининг ўзига боғлиқ. У мураббийликни ихтиёр этдими, унга руҳан ўзини тайёрлаши керак, энг муҳими ўқиб-ўрганиши лозим. Бекорга Арсен Венгерни "футбол профессори” дейишмайди. Унинг етти тилни мукаммал билишини, ҳар жаҳон чемпионатида техник гуруҳ аъзоси сифатида футболчиларнинг ўйин динамикасини кузатиб боришини бугунги ўзини юлдуз деб ҳисоблаб юрган футболчилар билишармикан?\nКатегория: FUTBOL YANGILIKLARI / Новости футбола | Просмотров: 293 | | Рейтинг: 0.0/0